Kasutaja arutelu:Ggorbatovski/Skaneeriv teravikmikroskoopia

Artikkel on hästi üles ehitatud ja asjad on päris hästi ära seletatud, eriti arvestades seda, et tegemist on keerulise asjaga, millest minusugune võhik ei peaks üldse aru saama :)
Suurtähtlühend SPM ei pea kaldkirjas olema.
Peatüki "SPM töö põhimõtte" võiks ümbersõnastada: "SPMi töö põhimõte".
Peatükis "SPM-i töö põhimõte" ei pea loetelu laused suure algustähega olema. Iga loetelu lause järel peaks olema semikoolon ja viimase loetelu elemendi järel punkt. Nõnda:
Tüüpiline SPM koosneb:
* sondist ehk teravikust;
* süsteemist, kus sond liigub x,y,z-teljestikus;
* registraatori süsteemist.
Suurtähtlühendite käänamine käib kas sidekriipsuga või lihtsalt käändelõpu lisamisega, ehk nõnda: SPMi või SPM-i.
Kas peatüki "Töö režiimid" saaks teha peatüki "SPM töö põhimõte" alapeatükiks?
Kas saaks mõne joonise või pildi selle töömehhanismist?
Kas "Teravikud" peatüki sobiks teha "Seadmete" alapeatükiks?
Lühendid UHV, STM, AFM võiks tagapool pikalt välja kirjutada, siis ei pea lugeja üles kerima enam.
Sulge kasutatakse niiviisi: "UHV STMi oluliseks rakenduseks on STS (skaneeriv tunneleeriv spektroskoopia)" - ehk sulu ees peab olema tühik ja sulu järel samuti. Kui aga sulu järel on kirjavahemärk (nt punkt või koma), siis ei tule sulu järele tühikut.
Peatüki "Rakendused" teine lõik vajab viidet, peatükid "Õhk" ja "Vedelik" vajavad viidet, peatüki "Teravikud" esimene lõik vajab viidet, SPMi tööpõhimõtete peatükis ei ole ka viidet.
--ElvaOlle (arutelu) 10. oktoober 2014, kell 21:30 (EEST)

Väga hästi on kirjutatud. Enamus kirjavigu olid lihtsalt unustatud kirjavahemärgid, käändelõpud või valed välted. Parandusi võib palju tunduda, aga tegelikult on enamus parandusi üht sorti - sõnajärg. Vene keeles ja inglise keeles on oma sõnajärg, aga eesti keelt on palju mõjutanud saksa keel ja seetõttu ongi eesti keeles mõnikord veidi teistsugune sõnajärg.
... on mikroskoopia liik, kus proovi kolmedimensionaalne pinna-kujutise saadakse teravatipulise mehaanilise sondi abil - pinnakujutis on õige. Vale kääne oli ja sõnad tuleks lihtsalt kokku kirjutada.
... nt aatomjõu mikroskoobi, väljatöötamiseni - võtke koma ära.
Praegusel hetkel sinna kuulub terve hulk tehnikaid, nendest kõige olulisemad on : aatomjõumikroskoopia...  - kooloni ees ei ole tühikut. Kirjutage ... kõige olulisemad on:.
Võtke suured algustähed ära:
Sondist (ehk teravik);
Sondi liikumise x,y,z-teljestikus süsteemist;
Registraatori süsteemist.
0,1-10nm - mõõtühik käib arvu järele pärast tühikut, niiviisi: 0,1-10 nm.
Visualiseerimiseks uuritava objekti pinda, kujutatakse need konkreetsed punktide väärtused - sõnastage nii: Et visualiseerida uuritava objekti pinda, kujutatakse need konkreetsed punktide väärtused.
Et tekitada pilti, need väärtused on kuvatatud soojuskaardina (maatriksina), tavaliselt musta, valge ja oranži värvi toonides - eesti keeles on nii, et kui määruskõrvallause või määrus on lause alguses, läheb verb aluse ette, nõnda: Et tekitada pilti, on need väärtused kuvatatud soojuskaardina (maatriksina), tavaliselt musta, valge ja oranži värvi toonides.
Selles režiimis teraviku asend on määratud pinna topograafilise ebaühtlusega - siin on määrus lause alguses, verb läheb jällegi aluse ette: Selles režiimis on teraviku asend määratud pinna topograafilise ebaühtlusega.
Kolme dimensionaalne - parem oleks nii kirjutada: kolmemõõtmeline.
Kirjutage soojusmaatriksina kokku. Põhisõna kirjutatakse oma liigisõnaga kokku.
Piezoajami kiirus - siin võiks artiklilink olla, isegi kui sellist artiklit veel olemas ei ole.
Selles režiimis sondi z-telje positsioon ei muutu, ning salvestatakse kindla tehnika vastasmõju väärtusi - siin on jällegi määrus lause alguses, tuleb sõnajärge muuta, sõna ning ette ei panda koma ja võiks selguse mõttes määrust korrata teises osalauses: Selles režiimis ei muutu sondi z-telje positsioon ning siin salvestatakse kindla tehnika vastasmõju väärtusi.
Režiimi eeliseks on see, et on võimalik saavutada suuremat skaneerimiskiirust, võrreldes konstantse voolu režiimiga - pole koma vaja: Režiimi eeliseks on see, et on võimalik saavutada suuremat skaneerimiskiirust võrreldes konstantse voolu režiimiga.
Skännerite all mõistetakse manipuleerivat mehhanismi , mis võimaldab ülitäpselt muuta teraviku positsiooni proovi suhtes - koma ette on kogemata tühik jäänud.
Selline element on võimeline muutma oma suurust , vastavalt siseste ja väliste elektroodide potentsiaalide vahele - siin on samuti kogemata jäänud koma ette tühik.
Vaatleme piezo-keraamilist toru - ei ole sidekriipsu vaja: Vaatleme piezo keeramilist toru.
Elektroodide all mõistame õhukesi metallilisi kihte, millel puudub omavaheline kokkupuude - sõnastage nõnda: Elektroodide all mõitleme õhukesi metallikihte, millel puudub omavahel kokkupuude.
Muudes elektroodide potentsiaalide vahet, muutub toru pikemaks või lühemaks - siin on kogemata nõrk aste jäänud: Muutes elektroodide....
kus h – toru seina paksus dt - toru deformatsioon perpendikulaarselt voolule, V –elektroodide potentsiaalide vahe - koma on ära ununenud: kus h – toru seina paksus, dt - toru deformatsioon perpendikulaarselt voolule, V –elektroodide potentsiaalide vahe.
Ühendades 3 sellist toru sama süsteemi saame tripodi - kirjutage sõnadega kolm, sellepärast, et kui tekstis esineb üksikarv, siis ei ole lihtsalt kena seda numbriga kirjutada.
Sellisel skänneril väliselektrood on jaotatud neljaks tsooniks - määrus on lause alguses, sõnajärg jällegi muutub: Sellisel skänneril on väliselektrood jaotatud neljaks tsooniks.
toimub liikumine x ja y teljel - kirjutage sidekriipsuga: x- ja y-teljel.
Muudes siseelektroodi potentsiaali - jälle kogemata vale aste jäänud: Muutes.
pikenemine või lühenemine z-teljes - eesti keeles öeldakse tavaliselt alalütleva käändega: z-teljel.
Teravikud (vahel nimetatakse ka sondideks), peavad olema hästi teravad - kirjutage väga teravad.
plaatina-irridium (80/20) sulamist traate - see kirjutataks kokku plaatina-irridiumsulamist (80/20) traate.
Teravikke võib kindlasti osta, kuid paljud uurimisrühmad on välja arendanud oma teravikute tootmismeetodid - kirjutage ... arendanud oma teravike tootmismeetodid.
Näiteks on volframi traadist teravike - kirjutage kokku: volframitraadi  teravike.
Näiteks on volframi traadist teravike valmistamisel levinuim meetod - elektrokeemiline söövitamine - pole mõttekriipsu vaja: Näiteks on volframi traadist teravike valmistamisel levinuim meetod elektrokeemiline söövitamine.
Selle käigus traat on paigaldatud KOH lahusesse, kus ta on kindla potentsiaali mõju all - määrus on lause alguses, sõnajärg jällegi muutub ning lahus ja lahuse valem tuleb sidekriipsuga ühendada: Selle käigus on traat paigaldatud KOH-lahusesse, kus ta on kindla potentsiaali mõju all.
Toimub metalli lahustumine ning mõne aja pärast osa traadist gravitatsiooni jõu toimel kukub alla - määrus lause alguses muudab jällegi sõnajärge: Toimub metalli lahustumine ning mõne aja pärast kukub osa traadist gravitatsiooni jõu toimel alla.
Pt-Ir traadist - kirjutage jälle pikalt välja plaatina-irridiumtraadist.
Nii mitte- kui kommertsiaalsed teravikud - kirjutage Nii tava- kui kommertsteravikud.
kui ka teraviku defektidest nagu, näiteks, ebapiisav teravus või mitmetipulisus - kirjutage ilma komadeta: kui ka teraviku defektidest nagu näiteks ebapiisav teravus või mitmetipulisus.
Edasi vaatleme neli keskkonda - pange osastavasse käändesse: nelja keskkonda.
Esimeseks SPMks oli UHV STM, ning UHV AFMi arenemine toimus tunduvalt hiljem - nii oleks pisut selgem: Esimeseks SPMks oli UHV STM - UHV AFMi areng toimus tunduvalt hiljem. Eesti keeles ei panda sõna ning ette koma.
Ultra kõrge vaakum - kirjutage kokku: ultrakõrge vaakum.
Omal ajal uuriti kõige rohkem Si (111) - peaks käänama ka: Omal ajal uuriti kõige rohkem Si-d (111).
Töötamine õhu keskkonnas - kirjutage kokku: Töötamine õhukeskkonnas. Liigisõna kirjutatakse põhisõnaga kokku.
Korralikult uurida saab neid aineid, mis omavad mitmekihilist struktuuri, nt MoS2, kõrgorienteeritud pürolüütiline grafiit (HOPG ing keeles highly oriented pirolytic graphite) jm, kuna saastumisest võib kergelt vabaneda, koorides pealmist kihti - väga palju infot ühes lauses. Tehke juppideks, nt nõnda: Korralikult saab uurida neid aineid, millel on mitmekihiline struktuur, nt MoS2, kõrgorienteeritud pürolüütiline grafiit (HOPG ing highly oriented pirolytic graphite) jt. Mitmekihilised struktuurid on uurimiseks paremad, kuna nende saastumisest võib vabaneda vaid koorides pealmist kihti.
Selliseid rakke laialt kasutatakse bioloogias, geoloogias ja teistes harudes, kus uuritakse tahk-vedeliku piirpinda - määrus lause alguses muudab sõnajärge ning parem oleks tahk-vedeliku lahku kirjutada: Selliseid rakke kasutatakse laialt bioloogias, geoloogias ja teistes harudes, kus uuritakse tahke ja vedeliku piirpinda.
EC-SPM tavaliselt koosneb elektrokeemilisest rakust, potentsiostaadist ning vajalikust tarkvarast, mis lubavad kontrollida katse parameetreid - määruse võiks verbi järele panna: EC-SPM koosneb tavaliselt elektrokeemilisest rakust, potentsiostaadist ning vajalikust tarkvarast, mis lubavad kontrollida katse parameetreid.
Kõige sagedamini neid kasutatakse pinna kujutise genereerimiseks - määrus on jälle lause alguses, sõnajärg muutub ning pinnakujutis on liitsõna: Kõige sagedamini kasutatakse neid pinnakujutise genereerimiseks.
Kuna SPM saab kasutada erinevates keskkondades - peaks olema osastavas käändes: SPMi.
siis need omakorda annavad võimaluse uurida - määruslik kõrvallause on lause alguses, sõnajärg muutub: siis annavad need omakorda võimaluse uurida. Sellessamas lauses võiks sõna ning eest jälle koma ära võtta.
Lisaks sellele, SPMga saab uurida materjali omadusi teatud (x;y) punktil - koma pole vaja ning määruse tõttu muutub sõnajärg: Lisaks sellele saab SPMga uurida materjali omadusi teatud (x;y) punktil.
Selle skaneeriva tunnelspektroskoopia kasutamine - kirjutage sellise.
Sellist meetodi - kirjutage osastava käändega sellist meetodit.
Oluline on ka mainida, et teravikumikroskoop on võimeline modifitseerima uuritavat pinda. Seda saavutatakse, kui tõugata molekuli või tõmmata tipuga pinda - pole vaja öelda oluline on ka mainida, lihtsalt alustage lausega. Kirjutage teine lause nõnda: Selleks tõugatakse molekuli või tõmmatakse teraviku tipuga pinda.
--ElvaOlle (arutelu) 17. oktoober 2014, kell 17:26 (EEST)


Kasutaja arutelu:ETammekivi/Ümberkristallimine (keemia)

Artikkel on väga hästi kirjutatud ja esimese vaatluse järel on ainult üks soovitus. Ortograafiat ja stiili vaatame hiljem.
Esimese ja teise joonise juures võiks allkirjas noolte asemel olla numbrid ja joonistel võiksid siis vastavad sammud nummerdatud olla. Jooniste juures võiks kirjas ka olla, mida on joonisel kirjeldatud - nt et teise joonise juures on filtreerimist kirjeldatud.
--ElvaOlle (arutelu) 10. oktoober 2014, kell 23:33 (EEST)
Tegin muudatused.
--ETammekivi (arutelu) 12. oktoober 2014, kell 15:02 (EEST)

Lisandid võivad lahustuda vähesel määramal külmas solvendis või ei tohi lahustuda kuumas ega külmas lahustis - kas mõtlesite siin ehk nii sõnastada: "Lisandid võivad lahustuda vähesel määramal külmas solvendis, kuid ei tohi lahustuda kuumas ega külmas lahustis".
Ehk polaarne aine lahustub tõenäolisemalt polaarses lahustis (nt vesi, etanool) ja mittepolaarses (nt tolueen, heksaan) ei lahustu - siin võiks samuti vastandavat rinnastust kasutada: "Ehk polaarne aine lahustub tõenäolisemalt polaarses lahustis (nt vesi, etanool), kuid ei lahustu mittepolaarses lahustis (nt tolueen, heksaan)".
suhteline dielektriline läbitavus(εr) - sulgude ees peab tühik olema: "suhteline dielektriline läbitavus (εr)".
et produkt saaks väljakristalliseeruda - kirjutage lahku: "välja kristalliseeruda".
kui on aktiivsöega dekoloriseeritud - kirjutage juurde, et ikka lahus on aktiivsöega dekoloriseeritud.
Lahuses kristalliseerumist saab peale temperatuuri muutmise põhjustada ka lahusti polaarsuse muutmisega - parem oleks teine sõnajärg: "Lahuses saab kristalliseerumist peale temperatuuri muutmise põhjustada ka lahusti polaarsuse muutmisega".
paremini lahustavas solvendis - selle asemel oleks parem: "paremini lahustuvas solvendis".
lisatakse seda 10-15% rohkem, kui lahustamiseks vaja on - koma pole vaja.
Seejärel lisatakse teist solventi nii kaua, kuni kogu lahus on hägune - koma oli enne "kunit" puudu.
et saaks kogu produkt välja kristalliseeruda ja filtreeritakse - sõnajärge võiks muuta: "et kogu produkt saaks välja kristalliseeruda ja filtreeritakse".
--ElvaOlle (arutelu) 26. oktoober 2014, kell 12:15 (EET)


Kasutaja arutelu:Krikas/Toksiini-antitoksiini süsteemid

Sissejuhatus on hea pikkuse ja sisuga.
"Toksiin-antitoksiin (TA) süsteemid on regulatoorsed elemendid, mis koosnevad toksiinist ja antitoksiinist" - selle lause juures võiks olla ka mille regulatoorsed elemendid need on.
Mõnes kohas on sõnastus väga teaduslik ja keeruline ja seal aitaks kas joonis või siis keerulistemate terminite lahtiseletamine, artiklilink või kasvõi joonis, nt ei tea tavaline lugeja kindlasti, mis on α-helikaalne struktuur, operon, ω-ε-ζ, pasABC, aluspaar, endoribonukleaas, plasmiid.
Ladina arvsõnu loetakse järgarvsõnadena, näiteks "I, II ja III" loetakse "esimene, teine ja kolmas". Seega võiks ladina numeraali panna enne sõna: "I tüüp", "II tüüp" jne.
Kui olete nimetanud bakterit ladinakeelse nimetusega, võiks öeldud olla, et tegemist on bakteriga, nt "TA süsteeme on Escherichia coli puhul uuritud" asemele "TA süsteeme on bakteri Escherichia coli puhul uuritud".
Lause "On välja pakutud, et toksiin-antitoksiin süsteemid võivad olla antibakteriaalse ravi uueks märklauaks" on natukese ebaentsüklopeedilise stiiliga, võiks sõnastada nt nii: "On välja pakutud, et toksiin-antitoksiin süsteemid võivad olla antibakteriaalse ravi uueks uurimisvaldkonnaks".
Viited on korras, sõnastus on üldiselt väga hea ja seetõttu on esmaseid soovitusi vähe. Artikli üldise struktuuri kohta ei laida ka midagi.
--ElvaOlle (arutelu) 11. oktoober 2014, kell 00:10 (EEST)

Parandusi võib palju tunduda, aga tegelikult on tegemist ainult mõne väikese sõnajärje ümbertõstmisega või käänderektsiooni kasutusega. Muidu on sõnastus väga hea ja kirjavigade poolest ei laida küll.
Kirjutage nii: Toksiin-antitoksiinsüsteemid (TA-süsteemid). Edaspidi kirjutage ka kokku või kasutage sidekriipsu. Või pange omastavasse, nt Toksiin-antitoksiini moodulid. Kui lühend TA on omastavas või selle sisu on omastavas, siis võib lahku kirjutada ja lühendi puhul käändelõppu pole vaja, nt TA kompleksi (toksiin-antitoksiini kompleksi). Guugeldades tundub, et enamjaolt kasutatakse teaduskirjanduses omastavalist kuju, et ei peaks kogu kupatust kokku kirjutama, ehk siis: toksiin-antitoksiini süsteem või toksiini-antitoksiini süsteemid.
Täiend ühildub põhisõnaga ka arvus: ühtsele regulatsioonile alluvatelt geenidelt (operonidelt).
... arhede ning võib olla isegi üherakuliste seente plasmiididel ja kromosoomidel - siin on tegemist ühe sõnaga võib-olla ehk võibolla.
I Tüüp toksiin-antitoksiini süsteemis on toksiini geeni ekspressioon reguleeritud antisens-RNA poolt - kirjutage I tüüpi toksiin-antitoksiinsüsteemis reguleerib geeni ekspressiooni antisens-RNA.
Kõik TA süsteemi I tüüpi toksiinid on väga väikesed 19-38 aminohappejäägi pikkused hüdrofoobsed polüpeptiidid - kirjutage nii: Kõik TA süsteemi I tüüpi toksiinid on väga väikesed, umbes 19-38 aminohappejäägi pikkused hüdrofoobsed polüpeptiidid.
Senimaani on kõikidel bakteri Escherichia coli I tüüpi toksiinidel - võõrsõnu- ja nimesid võib ka käänata: Senimaani on kõikide Escherichia coli bakterite I tüüpi toksiinidel.
II tüüp TA süsteemid on väga varieeruvad - pange tüüp osastavasse käändesse: II tüüpi TA süsteemid on väga varieeruvad.
omavad peaaegu kõik II tüüp esindajad mitmeid ühiseid tunnuseid - kirjutage omastava käändega: omavad peaaegu kõik II tüüp esindajad mitmeid ühiseid tunnuseid.
Kuigi tundub justkui antitoksiini süntees oleks eelistatud - sõnastage pisut neutraalsemalt: Kuigi võib tunduda, et antitoksiini süntees oleks eelistatud.
Praeguseks on teada mitmeid kolmanda TA süsteemi tüübi esindajaid - järjekord on vist pisut sassi läinud: Praeguseks on teada mitmeid TA süsteemi kolmanda tüübi esindajaid.
Erinevalt I tüüp TA süsteemidest seondub - kasutage omastavat või osastavat käänet: Erinevalt I tüübi/I tüüpi TA süsteemidest seondub.
on samuti antitoksiin RNA-de poolt reguleeritud - kasutage omastavat käänet: on samuti antitoksiini RNA-de poolt reguleeritud.
Toksiini geene on leitud mitmesuguste bakterite, sealhulgas inimese ja loomade patogeenide, teistel plasmiididel ja kromosoomidel - ühes kohas on vist alalütlev kääne ära jäänud: sealhulgas inimeste ja loomade patogeenidel.
Siin oli üks koma puudu: Täpset molekulaarset mehhanismi, mis selgitaks, kuidas yeeU toksiini aktiivsust häirib.
Vahetage siin tegusõna ära, kasutage omastavat käänet: Hiljuti arvati bakteri Escherichia coli GhoS-GhoT toksiin-antitoksiini moodul TA-süsteemide V tüübi hulka.
Sõnastage lause ümber nii: See ainulaadne toksiini inaktiveerimine eristab V tüüpi muidu geneetiliselt sarnasest II tüüp TA süsteemist.
ainuke kirjeldatud TA süsteemide tüüp V esindaja - muutke jällegi järjekorda: ainuke kirjeldatud TA süsteemide V tüübi esindaja.
Kogemata on kantsulg jäänud sisse: TA süsteemide olulisus persisterite ]fenotüübis.
Kirjutage viimases peatükis olemasolevad kokku.
Sõnastage ümber selliseks: Selleks on tarvis aktiveerida toksiin, mille tarvis välditakse TA komplekside moodustamist või lõhutakse olemasolevad TA kompleksid.
--ElvaOlle (arutelu) 21. oktoober 2014, kell 00:14 (EEST)


Arutelu:Kooseluseadus

Need märkused võib nüüd vist kõik ära võtta? --Epp 11. oktoober 2014, kell 03:14 (EEST)
See tingiv kõneviis ei ole alguses sobiv. Andres (arutelu) 11. oktoober 2014, kell 04:12 (EEST)

saaksid, selle pärast, et seadus ei ole veel jõustunud. -Mardus (arutelu) 11. oktoober 2014, kell 06:19 (EEST)

: See ei loe, sobib kindel kõneviis. Tingiv kõneviis eeldab, et ei jõustu. Andres (arutelu) 11. oktoober 2014, kell 06:34 (EEST)

:: Aga see pole üldsegi selge, kas see jõustub või mitte, sest praegune Riigikogu rakendusakte arutama ei hakka, kuna nüüd algab järgmise aasta eelarve koostamine ja peale aastavahetust hakkab pihta valimiskampaania. Juhul kui sama koalitsioon püsib edasi, võtab rakendusaktid vastu alles järgmine Riigikogu, mille koosseis on nüüd ennustamatu. Sellest, mis edasi saab, võivad aimu anda oktoobri ja novembri küsitlustulemused, mis avaldatakse vastavalt novembris ja detsembris, mis ajaks peaks juba selgem pilt tekkima. -Mardus (arutelu) 11. oktoober 2014, kell 06:52 (EEST)

:: Seda küll, aga tingiv kõneviis on ikkagi ülearune. Andres (arutelu) 11. oktoober 2014, kell 09:48 (EEST)

::::Kui tingiv kõneviis puuduks, siis tuleks panna mall, milletaoline on inglise Wikipedias Template:Recentism. Kindel kõneviis viitaks sellele, et seadus on siis justkui jõustunud. -Mardus (arutelu) 11. oktoober 2014, kell 19:06 (EEST)
Ma ei saa aru, mis retsentism siia puutub. Kui oleks öeldud "annab jõustumise korral", siis ei oleks ju öeldud, et see jõustub. Samamoodi näiteks lause "Bussi hilinemise korral Mati õigeks ajaks kooli ei jõua" ei vaja tingivat kõneviisi. Andres (arutelu) 12. oktoober 2014, kell 12:42 (EEST)

No antud näite varal on küsimus mõistetavam. -Mardus (arutelu) 13. oktoober 2014, kell 23:16 (EEST)

"samuti on see esimene niisugune seadus endise NSV Liidu liiduvabariikide seas" Kas nüüd siis püütakse tagantjärele Eesti annekteerimist N. Liidu koosseisu legaalseks muuta? Velirand (arutelu) 13. oktoober 2014, kell 14:13 (EEST)

Siin saab pisut kohendada küll. -Mardus (arutelu) 13. oktoober 2014, kell 23:16 (EEST)

Nii et alguses oli selline sõnastus:

:samuti on see esimene niisugune seadus endise NSV Liidu poolt annekteeritud liiduvabariikide seas

nüüd on

:samuti on see esimene niisugune seadus endise NSV Liidu endiste liiduvabariikide seas

Paremaid sõnastusi oleks hea siin enne ära näha, kuna kõikidest NSV Liidu liiduvabariikidest (kõik endised) on Eesti tõesti esimene, kes on sellise seaduse vastu võtnud ning see tuleb kuidagimoodi ära märkida. -Mardus (arutelu) 13. oktoober 2014, kell 23:24 (EEST)

See tähendab, endise NSV Liidu liiduvabariikidest. -Mardus (arutelu) 13. oktoober 2014, kell 23:26 (EEST)
*Leidsin parema sõnastuse:

:esimene niisugune seadus endise NSV Liidu koosseisu kuulunud riikide seas

Inspiratsiooni sain siit. -Mardus (arutelu) 14. oktoober 2014, kell 03:04 (EEST)

: See ei ole parem. Esiteks, ei saa kuuluda endise riigi koosseisu. Teiseks, Eesti Vabariik pole kuulunud NSV Liidu koosseisu. Võib-olla "endise NSV Liidu territooriumi riikide seas". Andres (arutelu) 14. oktoober 2014, kell 09:41 (EEST)

::Ei saa eitada, et Eesti oli NSV Liidu vallutatud alade seas ning olid olemas ka riigitaolised moodustised, mille olemasolu ja eluoluga praeguse Eesti tegemisi võrreldakse. Teisalt tuleb silmas pidada riiklikku järjepidevust... -Mardus (arutelu) 14. oktoober 2014, kell 10:59 (EEST)
Ma saan aru, et millegi tegemine esimest korda on tähelepanuväärne (esimene auto, esimene (nuti)telefon, esimest korda Kuu pinnal, esimest korda anda naistele valimisõigus), aga konkreetsel juhul ma vist jätaksin selle aspekti, et endise NSV Liidu territooriumil saab LGBT kogukond seaduse tasandil oma kooselu reguleeritud, rõhutamata. Aga kui tingimata kirjutada, siis ma jätaksin sõna riik lausungist kõrvale. --kanakukk (arutelu) 27. aprill 2017, kell 01:32 (EEST).
----
"Seaduseelnõu pooldajad said ka tapmisähvardusi."  Konkreetsemalt võiks kirjutada. Kes sai tapmisähvardusi? Kui tõsiseltvõetavad need olid? Ja kirjutada tuleks ka sellest, et homoaktivistid ähvardasid arveid õiendada Igor Gräziniga. Velirand (arutelu) 17. november 2014, kell 13:42 (EET)

Tuleks. Ka Igor Gräzini episoodist tuleks kirjutada, kuigi tegemist on inimesega, kes usub, et tema enda partei ootab ja soovib tema surma. See artikkel nõuab veel palju tööd, aga kuna kellelgi peale Marduse pole olnud aega või tahtmist sellega süstemaatiliselt tegeleda, siis ilmselt see jääbki veel pikemalt niiviisi jupiti, kord ühele, kord teisele poole kallutatuna täienema. -- Toomas (arutelu) 17. november 2014, kell 13:55 (EET)

:Kas on teada, kes on need homoaktivistid, kellest Gräzin rääkis? Sest ma arvan, et need homoaktivistid saavad Gräziniga ka rahumeelselt arveid õiendada.

:Kindlalt sai tapmisähvarduse Peeter Rebane, sest ta rääkis sellest minu mäletamist mööda "Vabariigi kodanikes". Aga ma arvan, et vastav Riigikogu stenogramm on siin ka suureks abiks. -Mardus (arutelu) 19. november 2014, kell 09:32 (EET)
----

: Tere!

: Artiklile võks ilmselt kasuks tulla kui täieneks seaduse sisuline osa osatähtsus - milliseid inimõigusi ja/või miskit muud samasooliste paaride kooselulistele külgedele juurde saaks/sooviti/lubatakse deklareerida... miskit 'riiklikku õigusvõrku' on püütud luua ka ümber 'riigisüdame - perekonna'...

: Mariina 17. november 2014, kell 14:07 (EET) alias Простота

::Mingist 'riiklikust õigusvõrgust ümber perekonna' ma kahjuks midagi ei tea. Oskad viidata? -Mardus (arutelu) 19. november 2014, kell 09:32 (EET)
----
"on esitatud ka kahtlustusi Sihtasutuse SAPTK rahastuse kohta, kuid neid pole otseselt tõendatud" Kuidas seda nüüd mõista? Et kas kaudselt on tõendatud? Velirand (arutelu) 19. november 2014, kell 09:40 (EET)

Alguses oli kirjas, et "pole otseselt tõendatud", siis võttis teine toimetaja sõna otseselt maha. Kahtlus ikkagi jääb. -Mardus (arutelu) 19. november 2014, kell 15:55 (EET)

Täna (04.12.2014) tuli uudis, kus Lauri Liiv tunnistas avalikult oma homoseksuaalsust. Siiski ma ei tea, kas ta on seda varem tunnistanud. Üks varasem uudis viitab sellele, et meelelahutusringkondades paistab see olevat olnud avalik saladus. -Mardus (arutelu) 4. detsember 2014, kell 14:43 (EET)
*Niisiis...  -Mardus (arutelu) 4. detsember 2014, kell 15:07 (EET)
* -Mardus (arutelu) 4. detsember 2014, kell 15:16 (EET)
korraldas kampaania “Kaitskem üheskoos perekonda!” raames petitsiooni traditsioonilise perekonna kaitseks

Ma arvan, et kolm viimast sõna tuleks jutumärkides esitada. "kaitseks" peaks jutumärkides olema, sest see oli korraldajate versioon, et midagi kaitsti, mitte objektiivne fakt. Samamoodi tuleks "traditsiooniline perekond" tsitaadina esitada, sest sel väljendil pole selgelt mõistetavat sisu.  --Minnekon (arutelu) 11. oktoober 2017, kell 20:23 (EEST)

: Nõus. Ma ei ole veel selle alaosaga tegelema hakanud, aga varsti ma kirjutan selle suuresti ümber. Praegu panen Sinu poolt soovitatud kohtadesse jutumärgid.--Taavik27 (arutelu) 11. oktoober 2017, kell 20:46 (EEST)

:Minu meelest sellest ei piisa, vaid tuleb ümber sõnastada. Jutumärkidest võib siin jääda mulje, et sellega antakse hinnang. Andres (arutelu) 11. oktoober 2017, kell 21:14 (EEST)

::Nende väljendite mainimine on põhjendatud, sest nad on üsna kesksel kohal Kooseluseaduse vastaste argumentides. Kuidas neid üldse oleks võimalik ümber sõnastada, kui väljendite sisu pole üheselt arusaadav? Jutumärgid on ennekõike siiski tsitaadi edasiandmiseks - see, et mõni nii vahel ka hinnangu annab, ei tähenda, et me peaks tsiteerimisest loobuma. --Minnekon (arutelu) 11. oktoober 2017, kell 23:31 (EEST)

::: Äkki saaks siis veidi pikemalt tsiteerida? Kui jutumärkides on rohkem kui üks sõna, siis ei mõju hinnangulisena (ja viide kohe järgi). -- Toomas (arutelu) 12. oktoober 2017, kell 00:24 (EEST)

:::: Jah, seda ma mõtlengi. Tuleb nii pikalt tsiteerida, et oleks arusaadav, et jutumärgid ei ole hinnangu andmiseks. Andres (arutelu) 12. oktoober 2017, kell 11:58 (EEST)
Muutsin 2013. aasta petitsiooni osa. Vastaste osa on mul veel pooleli, aga ehk ajutiselt sünnib?--Taavik27 (arutelu) 12. oktoober 2017, kell 12:27 (EEST)
----
Kindlasti vääriks käsitlemist kooseluseaduse pikaajalisem mõju: sotsiaaldemokraatide marginaliseerumine, EKRE esiletõus jne. Velirand (arutelu) 17. jaanuar 2022, kell 13:11 (EET)


Kasutaja arutelu:ToomingM/DNA mikrokiiptehnoloogia

Sissejuhatus on hästi kirjutatud ja annab kohe asjast ülevaate.
Mõni teaduslik termin võiks olla lihtsamas keeles, lühikese lahtiseletusega või artiklilingiga. Näiteks tavaline entsüklopeedialugeja, keda võib see teema huvitada, ei pruugi sugugi teada, mis on oligonukleotiidsed järjestused, hübridiseerimine, cDNA (cRNA) proovid, RNA transkript, geeniekspressioon, genoom, mRNA, nanogramm, nukleiinhape,
Pealkirja "Mikrokiiptehnoloogia põhimõte, idee ja kasutus" asemel võiks ju ka lihtsalt "Mikrokiiptehnoloogia põhimõte" kirjutada.
Eelised ja puudused sobiksid rohkem mikrokiiptehnoloogia põhimõtte peatüki alla. Võiks juurde kirjutada ka mille suhtes on neil eelised ja puudused - teiste mikrokiiptehnoloogiate suhtes?
Puuduste viimase punkti all on miski nässu läinud, seal mõtlesite vist valke?
"Andmebaas" võiks olla "Andmete analüüsi" alapeatükk.
Tekst, mis on inglise keeles, peab olema kursiivis.
Artikkel on pisut lühike, kas saaksite ühe lõigu juurde kirjutada?
Hea, et viited on korras. Artikli struktuur on ka päris hea iseenesest.
--ElvaOlle (arutelu) 11. oktoober 2014, kell 15:42 (EEST)

Affymetrix kiip - parem: Affymetrixi kiip või ka Affymetrix-kiip.
Illumina paltformil - trükiviga.
oligonukleotiidi-põhised - kirjutage lihtsalt kokku, ilma sidekriipsuta.
on olulised kiire, kvantitatiivse RNA - koma pole vaja, on ju eriliigilised täiendid.
Tehnoloogia töötati välja 1990. aastatel[4],kuigi juba 1987.aastal - pange kuigi ette tühik ja eristage 1987. ning aastal samuti tühikuga.
DNA-mikrokiipe kasutatakse lisaks bioloogilistes proovides geeniekspressiooni määramisele ka genoomse DNA määramiseks (näiteks polümorfismide, regulatoorse DNA sekventsi, deletsioonide ja kahekordistumiste tuvastamiseks, DNA sekventsi saamiseks, DNA metülatsiooni staatuse kindlakstegemiseks) - sellise lauselõpulise näite võib ka lihtsalt ilma sulgudeta esitada: "...DNA määramiseks, näiteks..."
Kandja suurus on seejuures 1-2cm2 - siin oleks segaduse vältimiseks parem märkida arvuvahemik punktidega: 1...2 cm2. Ja mõõtühiku ning arvu vahel on alati tühik.
Pärast mõttekriipsu ei ole suurt algustähte: "Kiire – ühe nädala jooksul on võimalik koguda andmeid 20 000 transkripti RNA tasemete kohta".
Parandage see ka teistes loeteludes ära.
10-9grammi - eraldage tühikuga: "10-9 grammi"
Läbi eeltoodud protsessi on mikrokiiptehniloogia abil võimalik - trükiviga: "mikrokiiptehnoloogia".
või nende arvude suhet kahtede erinevate katsetingimuste korral - kasutage ainsust: "kahe erineva katsetingimuse korral".
Üheks võimalikuks vormiks on, kui maatriksis on n rida, millest iga rida vastab geenile või elemendile mikrokiibil ja m veergu, millest iga veerg vastab tunnusele (nt aeg), mille suhtes ekspressiooni mõõdeti - natuke võiks sõnastust muuta: "Üheks võimalikuks vormiks on näiteks järgnev: maatriksis on n rida, millest iga rida vastab geenile või elemendile mikrokiibil ja m veergu, millest iga veerg vastab tunnusele (nt aeg), mille suhtes ekspressiooni mõõdeti".
eksperdi-teadmistele - kas mõtlesite "eksperdi teadmistele" või "ekspertteadmistele"?
Näiteks Database Referencing of Array Genes Online (DRAGON) andmebaas sisaldab lehekülge - sellisel juhul peaks seda nime käänama, pange andmebaas ette: "Näiteks andmebaas Database Referencing of Array Genes Online (DRAGON) sisaldab lehekülge".
mille abil saab ekspressiooni andmeid annoteerida asjakohase kirjanduse tsiteeringutega - ehk mõtlesite kirjanduse viiteid?
MIAME (Minimum Information About a Microarray Experiment) - võõrnimesid ja -nimetusi pole vaja kaldkirja panna, ainult tsitaatsõnu. Sama ka siin: Kaks peamist varamut on ArrayExpress Euroopa Bioinformaatika Instituudis ja Gene Expression Omnibus (GEO) NCBI-s.
Päris viimane viitenumber on kogemata tavalises kirjas, mitte ülaindeksis.
--ElvaOlle (arutelu) 26. oktoober 2014, kell 22:59 (EET)


Kasutaja arutelu:Kseppa/IgLON valguperekond

Väga tore, et on palju artiklilinke.
Vormistusega on miski nässu läinud. Sissejuhatusele ei ole peatükki vaja. Võtke see ära ja pange sisukord kohe sissejuhatuse järele.
Mõni termin võib olla tavalisele entsüklopeedialugejale liiga keeruline. Sellistele terminitele võiks panna artikli lingi või lühikese seletuse juurde või kasutada lihtsamat sõna, kui see olemas on, nt dimeer, afiinsus, valgujärjestuse homoloogia, rakukultuuri väikeaju, granulaarrakud, neuriit, ekspressioon, hippokampus, amügdala, septum, limbiline koor, forniks, taalamuse anterioorne tuum, akson, dendriit, postsünaptiliselt, promootor, signaalpeptiid, C-terminaalne, intron, polüadenüleerimissignaalid, kontakteeruma, tuumor, haistesibul, isovorm, dorsaaljuur, ganglion.
Olen märganud, et olete mõne keerulisema termini juures pannud artiklilingi, aga see on mitmenda mainimise juures. Vikipeedias on tava see, et artiklilink pannakse esimese mainimise juures ja siis edaspidi pole termini esinemise korral enam linkida vaja.
Lugeja ei pruugi teada mis ühiku lühend on Mb või kb - võiks esimese mainimise juures artiklilingi panna.
See teema on väga keeruline, eriti inimesele, kes bioloogiast midagi ei tea. Te olete väga akadeemiliselt kirjutanud ja see on hea, et teate teemast palju, aga entsüklopeediat lugev tavainimene ei pruugi asjast väga aru saada. Ka bakalaureusetööd kirjutades tuleb pidada silmas seda, et teine sama eriala õppiv bakalaureusetudeng saaks teemast aru. Julgelt võib lihtsamalt kirjutada, see ei jäta mitte kunagi lugejale rumalat muljet :)
Pealkirjad tunduvad olevat ka heas järjestuses. Seal ei laida küll praegu midagi.
--ElvaOlle (arutelu) 11. oktoober 2014, kell 16:46 (EEST)

rakkude vahelised - kirjutage kokku.
Käänake suurtähtlühendeid ka: IgLON-i valguperekond, IgCAM-i perekonna liikmetele, IgCAM-i perekonna liikmetega jne.
Esimese lõigu järel on üks üleliigne punkt.
glükosüül-fosfatidüül-inositool (GPI) ankur - käänake: "glükosüül-fosfatidüül-inositooli (GPI) ankur".
Ig- domeenid koosnevad - sidekriipsuga ühendatud sõnade vahele ei panda tühikut: "Ig-domeenid".
IgLON valkudele iseloomulik GPI ankur lisatakse peale translatsiooni valgu karboksüülterminaalsesse osasse, ning see on vajalik valgu ankurdamiseks - siin võtke koma ära.
õige sihtmärgi suunas rakutüübi spetsiifiliselt - parem: "õige sihtmärgi suunas vastavalt rakutüübi spetsiifikale". Sellessamas lauses pole ka koma vaja.
IgLON valkude võime moodustada neis parvedes omavahel kobaraid, aitab stabiliseerida rakkudevahelisi interaktsioone - pole koma vaja.
On näidatud IgLON perekonna adhesioonimolekulidel on - parem: "On näidatud, et IgLON-perekonna adhesioonimolekulidel on".
Võtke peatükis "Iglon valguperekonna erinev ekspressioon" alapeatükkide eest numbrid ära.
esineb hoopis sünapsi järgselt rakukehal - kirjutage kokku: "sünapsijärgselt". Järgmises lauses ka.
ning mitte enam aksoni pinnal , leiab LSAMPi avaldumise korral - võtke koma eest tühik ära.
LSAMP on inimesel ja närilistel 99%-lise identsusega, samuti esineb kanas, rotis, ahvis ja inimeses sarnane geeni avaldumismuster - siin on inimest kaks korda mainitud, natuke üleliigne.
promootorit (transkriptsiooni alguspunkti), nii nagu 1a ja - pole koma vaja.
mis hilisemalt ära lõigatakse - lihtsamalt saab ka: "mis hiljem ära lõigatakse".
Lisaks esineb Lsamp mRNA-del ahelate lahtilõikamine - siin peaks sidekriipsuga ühendama: "Lsamp-mRNA-del ahelate lahtilõikamine" või panna lihtsalt omastavasse käändesse: "Lsampi mRNA-del".
DNA järjestus - ühendage sidekriipsuga: "DNA-järjestus".
ja Ig3 kodeerivate alade vahel asuvad intronid - parem oleks: "ja mille intronid asuvad lg3 poolt kodeerivate alade vahel".
Eksonite 3 ja 4 vahele jääb 179 kb intron - parem oleks nii: "179 kb suurune intron".
Eksonites 1a ja 1b esineb palju CpG saari(tsütosiini-guaniini järjestuste klastereid, mis paiknevad sageli struktuurgeenide ees) - pange sulgude ette ka tühik.
teed rajavad aksonid - kirjutage kokku: "teedrajavad aksonid".
Neurotrimin - see on trükiveaga, vt samanimelist peatükki, mille pealkirjas on see teistmoodi kirjutatud.
--ElvaOlle (arutelu) 27. oktoober 2014, kell 00:10 (EET)


Kasutaja arutelu:Hvellama/Loomkatse

Artiklil on väga hea ülesehitus.
Aastavahemikud tuleks kirjutada nii: "1880-ndail". Punkti pole vaja. Võib ka nii: "1880. aastatel". Kui tegemist ei ole aastavahemikuga, siis võiks sõna 'aasta' ka juures olla, nt "aastal 1992" või "1992. aastal". Kuu nimetused kirjutatakse eesti keeles väikese algustähega, sajandid samuti. Niisama ei ole ilus lihtsalt aastakümme üksikult kirjutada, '19' võiks ikka ees olla, nt "70-ndail" asemel kirjutada "1970-ndail". Kui järgarvul on sõna 'aasta' järel, siis ei pea arvsõna enam käänama, nii et "1974.-ndal aastal" asemel kirjutage "1974. aastal". Sama kehtib ka sajandite kohta - "20-ndal sajandil" asemele kirjutage "20. sajandil".
Võõrkeelne tekst peab kaldkirjas olema - nt Kolm R-i (ingl k The Three Rs). Seal ei ole vaja lühendite järele punkte ka ning sõnalühendile u (umbes) pole ka punkti vaja. Seal, kus olete kolmest R-ist kirjutanud võiksite vormistada nõnda: "Asendamine (ing k replacement)". Ei ole vaja suurt algustähte inglise keelsel terminil. Kolm R-i ei vaja jutumärke, kuna on nimetus.
Protsendimärk käib kohe arvu järele: 80%.
Lahatud rotikese pildi juures võiks ka allkiri olla.
Olete ELi linkinud pärast seda, kui olete ELi juba maininud. Vikipeedias on tava see, et kui midagi lingitakse, siis seda tehakse esimese mainimise juures ja pärast enam mitte.
"Alusuuringuid tehakse selleks, et avastada organismid arenevad, funktsioneerivad ja käituvad. Loomkatsete vastased protesteerivad, et alusuuringutel on väike kui üldse praktiline otstarve" - selle võiks sõnastada nõnda: "Alusuuringuid tehakse selleks, et avastada, kuidas organismid arenevad, funktsioneerivad ja käituvad. Loomkatsete vastased protesteerivad, et alusuuringutel on väike otstarve, kui üldse".
Kas "Valu ja kannatamise" alapeatüki saaks liita kuidagi "Eetika" peatükiga hoopis? Tundub, et sobib rohkem sinna.
Tore, et viited on korras. Artiklil on hea sõnastus. Sissejuhatus on ka hea pikkusega ja ülevaatlik.
--ElvaOlle (arutelu) 11. oktoober 2014, kell 18:07 (EEST)

Kirjutage liigisõna põhisõnaga kokku: farmaatsiafirmades.
kommertsiaalsetes ettevõtetes - parem: "kommertsettevõtetes".
mis pakuvad loomkatsete teostamise võimalust - lihtsamini saab ju ka: "mis pakuvad loomkatsete võimalust".
Wistar laborirott - käänake nime: "Wistari laborirott".
Aristoteles ja Erasistratus olin ühed esimestest - trükiviga.
kes teostasid katseid elavate loomade peal - saab ka lihtsamalt: "kes tegid katseid elavate loomade peal".
lahkas sigasid ja kitsi, ning on tuntud kui - pole koma vaja.
ning on tuntud kui "vivisektsiooni isa" - parem: "ning on tuntud ka nn vivisektsiooni isana".
esitas loomkatse kui eksperimentaalse meetodi kirurgiliste meetodite katsetamiseks enne nende rakendamist inimesele - parem: "soovitas kasutada loomkatseid, et eksperimenteerida kirurgiliste meetoditega enne, kui neid inimeste peal kasutada".
1890. aastatel kirjeldas Ivan Pavlov, kuulsaks saanud katsetega koertel, tingitud refleksi - komasid pole vaja, muutke sõnajärge: "1890. aastatel kirjeldas Ivan Pavlov tingitud refleksi kuulsaks saanud katsetega koertel".
Insuliin isoleeriti esmakordselt koertest 1922 - tuleks juurde panna, et tegemist on aastaga: "Insuliin isoleeriti esmakordselt koertest 1922. aastal".
1957, 3. November  sai Nõugkogude Liidu koer Laika esimeseks mitmetest loomadest - kirjavahemärgistus, sõna "aasta" puudub, kuu nimed on väikese algustähega, kuu nimesid peab käänama: "1957. aastal, 3. novembril sai Nõugkogude Liidu koer Laika esimeseks mitmetest loomadest".
1970.aastatel - tühik puudu: "1970. aastatel".
siis anti inimestele - parem oleks: "seejärel kasutati neid inimeste peal".
Oskus muuta loomade geneetikat astus suure sammu edasi 1974. aastal kui Rudolf Jaenisch suutis - koma on puudu: "Oskus muuta loomade geneetikat astus suure sammu edasi 1974. aastal, kui Rudolf Jaenisch suutis".
Kolm R-i (ingl k The Three Rs) - lühend on lihtsalt "ingl".
mis viitav sellele - mõtlesite ikka "mis viitab sellele".
peaks püüdma tekitama neile võimalikult vähe valu, piinlemist ja stressi, ning parandama loomade üldisi elutingimusi - "peaks püüdma tekitada". Sõna "ning" ette pole siin koma vaja.
Suurbritannia Ühing Vivisektsiooni Tühistamiseks (BUAV) hinnangu kohaselt kasutatakse - käänake: "Assotsatsiooni Suurbritannia Ühing Vivisektsiooni Tühistamiseks (BUAV) hinnangu kohaselt kasutatakse".
kasutatakse ligi 100 miljonit selgroogset iga aasta - kirjutage juurde milleks: "kasutatakse loomkatsetes ligi 100 miljonit selgroogset iga aasta".
väljaarvatud juhul kui loom on - kirjutage "välja arvatud" lahku.
ega pole metsik ega hulkuv loom - "ega" juba väljendab iseenesest eitust, seega: "ega ole metsik ega hulkuv loom".
2011. aastal kasutatud loomaliike pärineb ELi loomakasvatuskeskustest - ehk mõtlesite: "Enamus 2011. aastal kasutatud loomaliike pärineb ELi loomakasvatuskeskustest".
Palju selgrootud  loomaliinid paljundatakse laboris kohapeal - üleliigne tühik on kogemata jäänud, "loomaliigid" on trükiveaga, "koha peal" kirjutatakse lahku.
Selgrooksed - nõrga g-ga: "selrgoogsed".
ka loodusest püütud  või oksjonilt ja varjupaigast ostetud  isendeid - siin on kaks üleliigset tühikut.
Võõrkeelsed nimetused pange kaldkirja, eestikeelsed mitte: Drosophilia melanogaster e puuviljakärbes ja Caenorhabditis elegans e varbuss. See kirjaviga oli tekstis ja ühe joonise all.
C. elegansi puhul on tegemist ümarussiga kelle keha on - pange "kelle" ette koma.
u. 7 miljonit - pole punkti vaja.
"Välja arvatud" - lühendage lihtsalt ühe punktiga: "v.a".
Primaate kasutatakse: toksikoloogia testides; AIDSi ja hepatiidi uuringutes; neuroloogia, käitumis ja kognitsiooni uuringutes; reproduktsiooni uuringutes, geneetilistes uuringutes ja ksenotransplatsiooni uurimisel - vormistage nii: "Primaate kasutatakse toksikoloogia testides, AIDSi ja hepatiidi uuringutes, neuroloogia-, käitumis- ja kognitsiooni uuringutes, reproduktsiooniuuringutes, geneetilistes uuringutes ja ksenotransplatsiooni uurimisel".
Kuid teadlased sõnul pakuvad - mõtlesite ikka "kuid teadlaste sõnul".
eesmärgiks on spetsiifilisi ja praktilisi küsimusi, probleeme - midagi on puudu, ehk on nii parem: "eesmärgiks on spetsiifilisi ja praktilisi küsimusi ning probleeme lahendada".
haigus ja seisundi mudeleid - parem: "haigus- ja seisundimudeleid".
et leida viis lahendada doonor organite puudusus, mida kasutatakse transplatsiooniks - parem: "et lahendada doonororganite puudus".
farmaatsia firmade - kokku: "farmaatsiafirmade".
kuna ravimite vahelised - kokku ja ainsuses: "ravimivahelised".
Loomkatseid kasutatakse ka hariduses(viide) ja ka sõjaväe poolt - võtke see (viide) koht ära. Sõnastage nii: "Loomkatseid kasutatakse ka hariduslikel ja sõjaväelistel eesmärkidel".
Siiani oldakse eriarvamusel - õige: "ollakse".
Siiani ollakse eriarvamusel, millised protseduurid on kasulikud, milliste eesmärkide saavutamiseks - sõnastage nii: "Siiani ollakse eriarvamusel, millised protseduurid on kasulikud teatud eesmärkide saavutamiseks".
Samuti vaieldakse selle üle, millised eetilised printsiibid kehtivad, millistele liikidele - sõnastage sarnaselt: "Samuti vaieldakse selle üle, millised eetilised printsiibid kehtivad teatud liikidele".
kannatmise ulatusest - trükiviga.
diskusiooni - kahe s-ga: "diskussiooni".
--ElvaOlle (arutelu) 27. oktoober 2014, kell 01:28 (EET)


Kasutaja arutelu:GKuum/Geneetiline häire

Sissejuhatus on väga hästi kirjutatud. Terve artikkel on selges entsüklopeedilises stiilis, nii et tavalugeja saab ka aru.
Miski on Vikipeedia vormistusega nässu läinud. Esimese taseme pealkirja ja selle teksti vahel peaks joon olema. Võib-olla olete kogemata valinud nende kirjutamise puhul teise pealkirjatüübi?
Suurtähtlühendite käänamisel kasutatakse kas sidekriipsu või pannakse käändelõpp kohe lühendi järele, nt "DNAd" või "DNA-d".
Mõni keeruline termin võiks olla kas artiklilingiga või lahti seletatud või võimalusel lihtsama sõnaga väljendatud, nt tavaline entsüklopeedialugeja ei pruugi teada, mis on nukleoid, kromosoom, iduteeliin, gonaad.
Haiguste esinemise tabelis kipuvad arvud üksteise sisse jooksma. Seal võiks üks olla sõnaga väljendatud ja suurem arv numbriga, nt "üks 10 000st".
Võõrkeelne tekst peab olema kaldkirjas, nt "sirprakuline aneemia (ingl k Sicle-cell anemia)". Inglise keele lühendile ei ole punkti järele vaja. In vitro on ka kaldkirjas.
Peatükis "Multifaktoriaalsed ja polügeensed haigused" pole viidet.
Palju soovitusi esialgu pole, sest artiklil on hea ülesehitus.
--ElvaOlle (arutelu) 11. oktoober 2014, kell 19:21 (EEST)

DNA järjestuse viga ehk mutatsioon võib varieeruda laias ulatuses- üksiknukleotiidsest muutusest - mõttekriips tuleb tühikutega eraldada: "DNA järjestuse viga ehk mutatsioon võib varieeruda laias ulatuses - üksiknukleotiidsest muutusest".
Geneetilised haigused võivad olla nii päranduvad, ehk saadud vanemate geneetilisest materjalist, kui ka mittepäranduvad" - parem: "Geneetilised haigused võivad olla päranduvad, mis on saadud vanemate geneetilisest materjalist, või ka mittepäranduvad".
sugurakkude eellasrakkudest sugurakke moodustavas koes või organis)[2] , mis võtab osa geneetilise informatsiooni - võtke koma eest tühik ära.
Vormistage loetelu nõnda:
On kolme tüüpi geneetilisi haigusi:
*monogeensed haigused, kus mutatsioon mõjutab ühte geeni;
*kromosomaalsed haigused, kus kromosoomid (päriliku informatsiooni kandjad rakutuumas) või nende osad on puudu või muudetud;
*polügeensed haigused, kus mutatsioone esineb kahes või rohkemates geenides ning olulist rolli mängivad ka elustiil ning keskkond.[4]
Huntington'i tõbi ja Duchenn'i lihasdüstroofia - kui mõlemad nimed lõpevad ka häälduses n-ga, siis ei ole siin ülakoma vaja, pange käändelõpp kohe nime järele.
Võtke pealkirjade alt ja ülevalt tühjad read ära. Vikipeedias ei eristata lõike ja pealkirju ülejäänud tekstist tühjade ridadega.
ingl. - selles lühendis pole punkti vaja. Parandage kogu tekstis ära.
Igal haigel isikul on tavaliselt üks haige vanem, seega võimalus, et lapsele pärandub muudetud geen, on 50% - parem: "Igal haigel isikul on tavaliselt üks haige vanem, seega esineb 50%-line võimalus, et lapsele pärandub muudetud geen".
järlastele - trükiviga
ning päranduvad edasi vaid isadelt poegadele - siin võiks ainsuses olla: "ning haigus pärandub edasi vaid isalt pojale".
Leber’i pärilik optiline neuropaatia - ei ole vaja ülakomaga käänata. Kääne läheb kohe nime järele.
rakse määrata - trükiviga.
Vormistage loetelu nõnda:
*astma,
*vähk,
*diabeet
jne
Pange selle loetelu viimase elemendi järele punkt.
Gaucher’i haigus - kui see nimi lõpeb ka häälduses r-ga, siis pange i kohe nime järele, sest ülakoma pole siis vaja.
on paremini ravitav, kui paljud teised geneetilised haigused - siin pole "kui" ette koma vaja, sest ta ei seo kõrvallauset pealausega.
--ElvaOlle (arutelu) 27. oktoober 2014, kell 02:09 (EET)


Kasutaja arutelu:ReAnmann/Komplemendi süsteem

Joonis aitab asja palju paremini selgitada - väga hea, et see olemas on.
Ühekohalist numbrit võiks välja kirjutada teksti sees - vaadake sissejuhatuses.
Mõne keerulisema termini juures võiks olla Vikipeedia artikli link, lühike seletus või lihtsalt lihtsamat terminit kasutatud, nt ensüüm, efektor, fagotsütoos, hepatotsüüd, tsütolüüs, makrofaag, müeliin, mannoos, epiteel, tsütoskeleti filament.
Tavaline entsüklopeedialugeja ei tea kindlasti erinevaid valkude nimetusi ja seda, mida need endast kujutavad - nt C3, C5b, iCb3 jt. Kas nende kohta annaks mingisuguse lihtsa ülevaatliku seletuse artikli juurde? Muidu jääb kogu see sünteesiosa lihtsurelikule väga keeruliseks.
Barraquer-Simonsi sündroom võiks olla artiklilingiga, isegi kui artiklit veel ei ole.
Mõttekriips on pikem kui sidekriips ja peab mõlemalt poolt tühikuga eraldatud olema. Vaadake abiks Wikipedia artiklit: https://en.wikipedia.org/wiki/Dash. Eestis kasutatakse tavaliselt en-dashi mõttekriipsuna.
Funktsioonide peatükis võiks viide olla.
Joonis võiks pisut suurem olla.
Tore, et viidetega on üldiselt korras.
--ElvaOlle (arutelu) 11. oktoober 2014, kell 21:06 (EEST)
Saatsin teile vastava meili ka, kuid kirjutan ka siia.
Tegin teie poolt soovitud parandused.
C3, C3a, C3b, C2, C4 jne on komplemendi süsteemis osalevad valgulised komponendid. Missugust selgitust te silmas peate? Mina ütleksingi, et need on komplemendi süsteemi töös osalevad valgud, mis signaale edasi kandes süsteemi tõhususe tagavad.
Ja tekkis ka selline küsimus, et kas ma pean korduvalt tegema siseviite näiteks makrofaagide kohta, kuigi ma sellele juba artikli algusosas viitasin?
--ReAnmann  ReAnmann (arutelu) 15. oktoober 2014, kell 09:29 (EEST)

Jätke C3, C3a, C3b, C2, C4 jt siis nii nagu on.
Ei ole siseviiteid rohkem vaja kui ainult üks esimesel mainimisel.
mille tulemusena mirkoorganism, kas opsoniseeritakse - siin pole koma vaja.
MAC- membrane attack complex - ärge suurtähtlühendit kaldkirja pange, eraldage mõttekriips muust tekstist tühikutega: "MAC - membrane attack complex".
immuunkaitse osa, vaid vaadeldakse kui silda adaptiivse ja kaasasündinud immuunkaitse vahel - alus oli puudu: "vaid seda vaadeldakse kui".
millest ühed on süsteemi aktivatsioonil esmalt osalevad efektormolekulid(molekulid, mis mõjutavad regulaatormolekulide käitumist) - pange sulu ette tühik: "efektormolekulid (molekulid, mis mõjutavad regulaatormolekulide käitumist)".
ja teised, mis on ensümaatilise aktiivsusega valgud – kaasatud membraaniründe kompleksi moodustamisse - kui viimane osalause käib ensümaatilise aktiivsusega valkude kohta, siis oleks parem vormistus selline: "ja teised, mis on ensümaatilise aktiivsusega valgud – teisisõnu valgud, mis on kaasatud membraaniründe kompleksi moodustamisse".
sisaldab mingisugust „faktorit“ ,mis on võimeline hävitama baktereid - vormistage nõnda: "sisaldab nn faktorit, mis on võimeline hävitama baktereid".
üks osa seerumist, mis kuumutamisel säilitab bakteritsiidse efekti, ning teine osa, mis selle kaotab - parem oleks: "osa, mis säilitab kuumutamisel bakteritsiidse efekti, ning teise osa, mis selle kaotab."
Jules Bordet uskus , et mittespetsiifiline vereseerumi osa - koma ette ei panda enamasti tühikut: "Jules Bordet uskus, et mittespetsiifiline vereseerumi osa".
(inglise keeles complement- täiendama) - parem: "(inglise keeles complement - 'täiendama')".
1890. lõpus - kirjutage sõna "aasta" ka: "1890. a lõpus".
ühte tüüpi komplementi - siin kasutage nimetavat käänet: "üht tüüpi komplement".
"Funktsioonide" peatükis pange iga loetelu elemendi järele punkt, et lause oleks lõpetatud.
hepatotsüüdid(maksarakud) - eraldage sulg tühikuga: "hepatotsüüdid (maksarakud)".
Kõik kolm aktivatsiooni rada – klassikaline, alternatiivne, lektiini, moodutavad C3-konvertaasi(proteaasne aktiivusus) - eraldage sulg tühikutega, pange ka teine mõttekriips: "Kõik kolm aktivatsiooni rada – klassikaline, alternatiivne, lektiini rada – moodutavad C3-konvertaasi (proteaasne aktiivusus)".
Siin pange jällegi sulu ette tühik ja võtke sulu järelt tühik ära, sest kirjavahemärgi ees ei ole tühikut: patogeeni tsütolüüsini(osmootse rõhu toimel toimuv rakumembraani purunemine ja rakkude lõhkemine [3]) ."
Ärge pange suurtähtlühendit kaldkirja ja eraldage mõttekriips mõlemalt poolt tühikuga: "(MAC - membrane attack complex)".
Komplemendi süsteemi aktivatsioon- klassikaline ja alternatiivne rada - ka siin pange mõttekriipsu ette tühik (vt joonise allkirjas).
varasematest organismidest, kui seda on selgrootud - siin pole enne sõna "kui" koma vaja, sest ta ei ühenda kõrvallauset pealausega.
Tekkinud C3b seondub omakorda C4b-ga , mille tulemusena tekib C5-konvertaas - koma ees ei tohi tühikut olla, järel aga küll: "Tekkinud C3b seondub omakorda C4b-ga, mille tulemusena tekib C5-konvertaas".
"Lektiini raja aktiveerib mannoos(monosahhariid)-siduvate lektiinide (MBL- mannose-binding lectine) ja fikoliinide seondumine patogeeni pinnal olevatele spetsiifilistele suhkrupolümeeridele" - pange sulu ette tühik, eraldage mõttekriips tühikutega, ärge suurtähtlühendit kaldkirja pange, ehk siis: "Lektiini raja aktiveerib mannoosi (monosahhariidi) siduvate lektiinide (MBL - mannose-binding lectine) ja fikoliinide seondumine patogeeni pinnal olevatele spetsiifilistele suhkrupolümeeridele".
Mannoos-siduvate lektiinidega - pange ka siin omastavasse, siis pole sidekriipsu vajaa: "mannoosi siduvate lektiinidega".
C3-konvertaas, C4bC2a - siin pole koma vaja ning ka siin mitte: moodustab alternatiivse raja C3-konvertaasi, C3bBb.
kontsentratsioon vereplasmas on kõrgem, kui komplemendi süsteemis osalevate valkude hulk - siin pole jällegi "kui" ette koma vaja.
Kirjutage äratundmist ikka kokku.
Viimases lauses muutke jälle kirjavahemärgistust: "Üha rohkem seostatakse komplemendi süsteemi rolli ka kesknärvisüsteemi haigustega - Alzheimeri tõbi ja teised neurodegeneratiivsed seisundid nagu seda on selgroovigastused".
--ElvaOlle (arutelu) 27. oktoober 2014, kell 02:45 (EET)
Tegin teie poolt nõutavad muudatused. Aitäh, et minu artiklit parandasite!
-- ReAnmann (arutelu) 27. oktoober 2014, kell 12:40 (EET)


Kasutaja arutelu:LiisMägi/Endomeetriumi retseptiivsus

Artikli struktuur on väga hea ja sõnastus enamjaolt piisavalt lihtne, et ka tavainimene aru saaks.
Sõnal 'endomeetrium' peaks olema artiklilink kohe alguses. Tavaliselt on Vikipeedias nii, et sõna esimesel mainimisel lingitakse artikkel ja pärastpoole enam artiklilinki ei panda.
Sõna 'ehk' lühendil pole punkti vaja - kirjutage lihtsalt 'e'.
Arvu ja mõõtühiku vahele käib tühik: 3,5 mm.
Mõne sõna puhul võiks olla kas artiklilink, lühike seletus või lihtsam termin kasutusel, sest kindlasti ei tea iga entsüklopeedia lugeja, mida tähendab progesteroon, blastotsüst, sekretsioon, glükogeen, strooma, peritsellulaarne maatriks, spiraalarterioolid, kollaskeha, kapillaar, oksüdatiivne stress, lipiid, epiteel, väljasopistised, endoteel, ovulatsioon.
Tore, et viited on korras.
--ElvaOlle (arutelu) 11. oktoober 2014, kell 22:59 (EEST)

kinnitumiseks vastuvõtlikuks - parem: "kinnitumisele vastuvõtlikuks.
See on ajavahemik, mille jooksul emaka keskkond on selline, mis võimaldab embrüo implantatsiooni - lihtsam on parem: "See on ajavahemik, mille jooksul emaka keskkond võimaldab embrüo implantatsiooni".
hormoon-tundlik - kirjutage kokku ilma sidekriipsuta.
– WOI algab ja lõppeb vastavalt 6 ja 9-10 päeva pärast progesterooni toime algust - siin on üleliigne mõttekriips sisse jäänud.
hulktahuka kujulisteks detsiduaalrakkudeks - kokku: "hulktahukakujulisteks detsiduaalrakkudeks".
(kr. k pino podi – joov jalg) - õige: (kr pino podi - 'joov jalg').
CAM valgud osalevad - parem "CAM-valgud".
Integriinid – Integriinid on transmembraansed ekstratsellulaarse maatriksi retseptorid - pärast mõttekriipsu ei ole suurt algustähte: "Integriinid – integriinid on transmembraansed ekstratsellulaarse maatriksi retseptorid".
Vales faasis ja õiges faasis ei ole vaja jutumärkidesse panna, kirjutage lihtsalt "nö vales faasis" ja "nö õiges faasis".
On 3 selektiinide rühma - üksiku ühekohalise arvu tuleks sõnadega välja kirjutada: "on kolm selektiinide rühma".
Emaka limaskestas esineb - pange mitmusesse: "esinevad".
MUC1 valgu taset , järelikult mängivad - koma ees on üleliigne tühik.
interleukiin-1(IL-1), interleukiin-6(IL-6) - pange sulu ette tühik: "interleukiin-1 (IL-1), interleukiin-6 (IL-6)".
parandab emakalimaskesta retseptiivsust aga tema täpne roll ei ole kindel - pange "aga" ette koma.
Käänake suurtähtlühendeid: "IVF-i tulemusi".
embrüo-endomeetriumi omavahelist suhtlus - parem: "embrüo ja endomeetriumi omavahelist suhtlust".
--ElvaOlle (arutelu) 27. oktoober 2014, kell 01:47 (EET)


Kasutaja arutelu:Akivihall/Lutsiferaas

Artiklil on üsna hea sissejuhatus.
Ladinakeelset nimetust tuleb samuti käänata: "Photinus pyralise ehk Firefly lutsiferaasi struktuur".
Eesti keele instituut ütleb, et inglise keelne või inglise keeles tuleb lühendada lihtsalt ingl ja ilma punktita.
Võõrkeelne tekst peab alati kaldkirjas olema - nii ka sõnadega firefly ja marine copepod.
Kui üksik number esineb tekstis, siis on ilusam see sõnadega välja kirjutada - võikski kirjutada "kolme tunni jooksul".
Kas lutsiferaasi ensüümi tüübi nimi on Firefly lutsiferaas? Kas teaduskirjanduses ei kasutata eestikeelset terminit?
Tavaline lugeja ei pruugi teada teatud termineid. Neid võiks varustada artiklilingiga, lühikese seletusega või, kui võimalik, siis neid lihtsamalt väljendada, nt katalüüsima, oksüdatiivne, dekarboksülatsiooni protsess, helikaalsed kimpdomäänid, (polü)peptiid, tetrapüroolsed substraadid, adenülaad.
Mõõtühiku lühendi ja arvu vahele käib tühik: "480 nm".
Kas joonise saaks eestikeelseks teha?
Viimases peatükis on mõni näpuviga sees: ühes kohas on kiri "tekst allindeksina" ja ühes lauses on predikaat puudu - "Lutsiferaasi abil on geene kaardistada".
Hea, et viited on korras ja peatükid on samuti süstemaatiliselt koostatud.
--ElvaOlle (arutelu) 12. oktoober 2014, kell 00:03 (EEST)

Kõik on hästi kirjutatud, ainult pisikesed kiravahemärgistuse probleemid. Vahepeal olen sõnastuses ka midagi soovitanud, aga tõesti on hästi kirjutatud.
61kDa suuruse - mõõtühikud kirjutatakse arvust lahku: 61 kDa suuruse. Sama ka siin: 550-570nm. Õige: 550-570 nm. Sama mure oli mitmes kohas.
Eesti keele ortograafiat tundes tahaks väga luc-geenid kirjutada, mitte luc geenid, aga guugeldades märkasin, et inglise keeles kirjutatakse lahku. Otsustage ise, kuidas kirjutada soovite.
Sugukonnanaksurlased perekonna Pyrophoruse mõningatel liikidel on võime bioluminestsensi reaktsioonideks - ei saa lausest väga aru. Kas olete ehk mõelnud Naksurlaste sugukonna Pyrophoruse perekonna mõningatel liikidel on võime bioluminestsensireaktsioonideks. Kusjuures on viimane sõna liitsõna, kuna põhisõna (bioluminestsens) kirjutatakse liigisõnaga (reaktsioon) kokku.
Renilla lutsiferaasi peatükis on üks inglisekeelne termin kaldkirja panemata ununenud.
Produktiks koelenteramiid ja energia vabanemine rohelise valguse footoni kujul - lauses võiks alati tegusõna sees olla. Parem oleks nt: Reaktsiooni produktiks on koelenteramiid ja energia vabanemine rohelise valguse footoni kujul.
Tegemist on 19kDa suuruse ensüümiga, mis katalüüsib oksüdatiivse dekarboksülatsiooni protsessi ehk oksüdatsiooni reaktsioon - pange lõppu õige kääne: oksüdatsiooni reaktsiooni.
GLuc ensüümi - siin jällegi ei ole vaja kaldkirja, kuna tegemist ei ole enam tsitaatsõnaga, vaid nimetusega. Ja tahaks jällegi kirjutada sidekriipsuga nagu ülal mainitud, aga otsustage ise.
Domeen on osa valgu struktuurist, mis on võimeline, sõltumata ülejäänud valgust, arenema ja funktsioneerima - ei ole vaja tarindit sõltumata ülejäänud valgust komade vahele panna, sest ei ole osalause, vaid lauselühend.
pH 8 juures paikneb katalüütilise domääni sees avaus, mis võtab vastu tetrapüroolseid substraate, kuid ei lase siseneda - kas avaus ei lase nimetatud substraatidel siseneda, aga võtab vastu? Ma ei saa lausest väga aru.
Reaktsioonimehanismi alapeatükis võiks nõnda ümber sõnastada ja korraldada:
"Firefly lutsiferaas on enimlevinud ensüüm. Reaktsioon toimub kahes etapis:
1. lutsiferiin + ATP → lutsiferüül adenülaat + Ppi;
2. lutsiferüül adenülaat + O2 → oksülutsiferiin + AMP + valgus."
et sissejuhatav lause ja järgnev loetelu funktsioneeriksid ühe lausena.
Laboratoorseks kasutamiseks vajatakse bioluminestsentset signaali, mis kestaks ajaliselt võimalikult kaua - sõna kaua juba tähistabki ajalist mõõtu, ei ole vaja määrust ajaliselt sellesse lausesse.
Lutsiferaas toimib L-lutsiferiinile kui atsüül-CoA ja D-lutsiferiini kasutatakse luminestsensi reaktsioonides - kui sõna kui märgib kõrvallauset, siis tuleb selle ette koma panna. Sõnastaks siin nii ümber, et paneks kõrvallause pealause ette: Kui atsüül-CoA ja D-lutsiferiini kasutatakse luminestsensi reaktsioonides, toimib lutsiferaas  L-lutsiferiinile.
Antud süsteem on lihtne ja efektiivne meetod, mis võimaldab transfekteeritud (eukarüootsesse rakku on viidud sisse võõras DNA molekul)... - muutke teksti sulgudes, nt: protsess, milles on eukaröootsesse rakku viidud võõras DNA molekul. Sõna antud asemel võib kirjutada ka see või lihtsalt alustada kohe süsteem. See kasutus pseudoartiklina aina laieneb ja ei ole enam nii kõnekeelne.
Viimases peatükis on ununenud üks inglise keele lause kaldkirja panna.
Sealsamas võiks eelviimases lõigus sõnastus olla nt selline: ... et välja aretada helendavad Arabidopsis thaliana taimed.
Ökosõbralike asemel kirjutage loodussäästlik või keskkonnasäästlik.
--ElvaOlle (arutelu) 16. oktoober 2014, kell 22:32 (EEST)


Artikkel on hea struktuuriga, peatükid on heas järgnevuses. Sissejuhatus on ka enam-vähem hea pikkusega.
Rakusisene kirjutatakse kokku.
Mõne termini puhul võiks lihtsamat eestikeelset varianti kasutada, lühidalt lahti seletada või panna artiklilink. Tavaline lugeja ei pruugi teada, mis on nt hübridisatsioon, komplementaarne ahel, proteiin, lokaliseerima, deoksünukleotiid, satelliit, DNA aluspaarid, nukleotiid(hape), oligonukleotiidid, assay, heleväljamikroskoop, proteinaas, dioksügeniin.
Ma ei ole tuttav, kuidas tavaliselt bioloogiaalastes teadusartiklites on, aga Vikipeedias võiks enamjaolt kasutada umbisikulist tegumoodi või midagi sellist, kus tegija on varjatud. Näiteks "RNA rakkudes, kui me kasutame FISH meetodit" asemele "RNA rakkudes, kui on kasutatud FISH meetodit". Või "on korraga võimalik saada suur kogus meid huvitavat satelliitjärjestust" asemele: "on korraga võimalik saada suur kogus uuritavat satelliitjärjestust".
Peatükis "Materjali ettevalmistamine" võiks mõned kohad natukene ümber sõnastada:
Tavaliselt kasutatakse in situ hübridisatsiooni puhul kolme koelõiget.
* Külmutatud lõigud. Värske kude külmutatakse väga kiiresti (pannakse -80 kraadisesse jääkappi), seejärel asetatakse asetatakse jäätunud lõigud spetsiaalsesse meediumi, mis on mõeldud õhukestele jäätunud koekihtidele. Lõigud fikseeritakse 4% paraformalaldehüüdi just enne hübridisatsiooni esilekutsumist.
* Parafiini sisse pandud lõigud. Lõigud on fikseeritud formaliini (nagu on fikseeritud tavalised histoloogia preparaadid), mis pannakse omakorda vaha sisse (parafiini lõigud).
* Rakud suspensioonis. Rakud pannakse kindla tehnikaga (cytospin) klaasilõikudele ja fikseeritakse metanooliga.
Peatükis "Erinevad satelliidid" võiks iga loetelu elemendil olla punkt järel.
Kohas, kus olete kirjutanud "hargnenud DNA meetod (branched DNA assay ing k)" võiks kirjutada nõnda: "hargnenud DNA meetod (ingl branched DNA assay)", sest võõrkeelne tekst käib alati kaldkirjas. Parandage sama asi ka ülejäänud võõrkeelse teksti puhul ära.
Peatükis "Põhilised juhised dioksügeniiniga märgistatud satelliitidega töötamisel" võiks iga loeteluelement lõppeda semikooloniga, kuid viimane punktiga. Pealkiri võiks olla nt "Dioksügeniiniga märgistatud satelliitidega töötamine". Sissejuhatav lause enne loetelu võiks olla nt selline: "Tavaliselt uuritakse dioksügeniiniga märgistatud satellitidega hübridisatsiooni järgnevalt: ..." (loodan, et sain asjast õigesti aru. Kui ei, siis leiate ise kindlasti täpsema sissejuhatava lause).
Mõttekriips on mõlemalt poolt tühikuga eraldatud, nt "Mikrobioloogia - mikroorganismide populatsioon ja morfoloogia". Sealsamas "Vaata ka" peatükis võiks iga loetelu element lõppeda punktiga. Mõttekriips on pikem kui sidekriips ja selle jaoks ei ole tavaliselt eraldi nuppu klaviatuuril. Mõttekriipsu võib lihtsalt kopeerida või mingi kindla nupukombinatsiooniga teha, vaadake Wikipedia artiklit: https://en.wikipedia.org/wiki/Dash. Tavaliselt kasutatakse Eestis mõttekriipsuna en-dashi.
Kas artikkel on inglisekeelsest Vikipeediast tõlgitud? Miskipärast ei märka viiteid kuskil - nagu ma aru sain, siis ei pea te viitama, kui tegemist on tõlgitud artikliga.
Üldjuhul on väga hästi tõlgitud, aga kui viitsimist on, siis võite julgelt sõnastust veelgi lihtsamaks teha, sest tavaline entsüklopeedialugeja ei pruugi ikkagi asjast väga aru saada. Praegu on tegemist väga teadusliku tekstiga. Soovitusi võib küll palju tunduda, aga need on pigem väikeste asjade kohta.
--ElvaOlle (arutelu) 12. oktoober 2014, kell 01:38 (EEST)

Märkus. Igal juhul tuleb viidata ja tõlketeksti puhul tuleb üle tuua algsed viited. Samuti on siin tavaks, et ette on viited ja siis kõige lõpus välislingid. Ivo (arutelu) 12. oktoober 2014, kell 02:34 (EEST)
Tere. Tegin ära soovitatud muudatused ja ka mõned sellised, mida ei soovitatud. Ma loodan, et see oli lubatud.
ALillemaa (arutelu) 16. oktoober 2014, kell 23:02 (EEST)

Olgu.

Mõned kommentaarid veel:

* hooletusvead ("In situ ( koha", "MRNA", "võimaldab näha 1 raku diameetriseid asju näha", jt)

* mõttekriips (10-20 ja 40-50 asemel 10–20 ja 40–50);

* "Välised lingid" --> Välislingid

* mitte "In situ hübridisatsioon leiutati Joseph G. Galli poolt", vaid "In situ hübridisatsiooni leiutas Joseph G. Gall."

*lihtsusta (laused nagu "Sellele järgneb visualiseerimisega selgeks tegemine,..." või kohad nagu "termostabiilsed ja resistentsed").

Assistent jätkab.

Ivo (arutelu) 19. oktoober 2014, kell 19:03 (EEST)

("koha peal") - kirjutage nõnda: (lad 'koha peal').
"Sellele järgneb vaatlusega selgeks tegemine, kus asub uuritav sond (märgistatud ahel)" - parem: "Järgnevalt tehakse vaatlusega selgeks, kus asub ..."
"detekteerida RNA" - parem: "tuvastada RNA".
"kindlaks tegemiseks" - kirjutage kokku. Esines kahes kohas.
10 – 20 mRNA - arvuvahemikke märkides ärge mõttekriipsule tühikuid pange. Või kirjutage punktidega: "10...20 mRNA".
on raku/raku struktuuri sees kaitstud - kahjuks ei saa aru, mida siin mõelnud olete. Ehk: "kahe raku struktuuri sees" või "kaherakulise struktuuri sees" või "rakk-rakk-struktuuri sees".
"(vaata välised lingid)" - lühendage "vt".
"(pannakse -80 kraadisesse jääkappi)" - õige: "-80-kraadisesse".
"4% paraformalaldehüüdi" - parem: "4%-lisse paraformalaldehüüdi".
"(parafiini lõigud)" - peaks liitsõna olema: "parafiinilõigud".
"klaasilõikudele ja on fikseeritakse metanooliga" - sõna "on" on üleliigne.
Peatükis "Erinevad satelliidid" pange loetelu punktide asemel alapealkirjad.
"See on ökonoomiline aga eeldab, et sa juba tead spetsiifilist nukleotiidide järjestust" - parem: "eeldab, et kasutaja juba teab spetsiifilist nukleotiidide järjestust, mida ta ette valmistada soovib".
"(tavaliselt umber 40 – 50 aluspaari)" - võtke mõttekriipsu eest ja järelt tühik ära.
"Need satelliidid on umbes 200 – 500 aluspaari pikad" - võtke mõttekriipsu eest ja järelt tühik ära.
"Bakteriaalse meetodi eeliseks on, et on korraga võimalik saada suur kogus uuritavat satelliitjärjestust" - muutke sõnajärge: "Bakteriaalse meetodi eeliseks on, et korraga on võimalik saada suur kogus uuritavat satelliitjärjestust."
"radioaktiivne (detekteeritakse autoradiograafiaga) ja mitteradioaktiivne (detekteeritakse immunohistokeemia meetoditega)" - sõna "detekteerima" asemel oleks parem "tuvastama".
Peatükis "Sondide märgistamine" võtke üks tühi rida ära pärast seda lauset: "32P annab halvema resolutsiooni, kui 1 raku diameeter. Selle poolestusaeg on 14 päeva ja sondid peab 1 nädalaga ära kasutamata".
Vormistage sealsamas peatükis loetelu kohad nõnda:
*3H märgistus - 3H märgistus võimaldab nii suurt resolutsiooni, et on võimalik näha raku sisse, aga see vajab pikka paljastust radioaktiivsele ainele. 3H-l on pikk poolestusaeg (12 aastat) ja sonde saab hoiustada mitmeid aastaid.
Sealsamas lauses tuleb "aga" ette koma panna ja parem on kasutada meie-vormi asemel kas ainsuse kolmandat isikut või umbisikut.
"Mitteradioaktiivsed märgistused on ohutumad, stabiilsemad, annavad kiiremini tulemusi ja võimaldavad näha 1 raku diameetriseid asju" - kirjutage ühekohaline arv sõnadega välja: "ühe raku". Võiks pisut ümber sõnastada: nt "ühe raku diameetri suuruseid objekte".
"Mitteradioaktiivseid märgiseid on mitmeid aga kõiki ei saa kasutada" - siin pange "aga" ette koma.
"satelliitjärjestus on kas märgistatud komplementaarne DNA ahel, või tihemini, RNA komplementaarne ahel" - õige on "tihedamini". Siin pole komasid vaja.
"kõrgel temperatuuril sihtmärk järjestusega ja seejärel" - kirjutage kokku: "sihtmärkjärjestusega".
"ja mõõdetakse kogused koes" - parem: "ja mõõdetakse selle kogused koes".
"ISH-d võib kasutada ka kahe või enama transkripti detekteerimiseks" - parem oleks "tuvastamiseks".
"RNA (mRNA, IncRNA ja miRNA) in situ hübridiseerimiseks ühe molekuli täpsusega ilma radioaktiivsust kasutamata, on olemas alternatiivne tehnoloogia" - sõnastage nii: "On olemas alternatiivne tehnoloogia RNA (mRNA, IncRNA ja miRNA) in situ hübridiseerimiseks ühe molekuli täpsusega".
"kuni 4 sihtmärki läbiviimise jooksul" - kirjutage arv sõnadega välja.
"ning 1 paar" - kirjutage arv sõnadega välja.
"seejärel mitu võimendajamolekuli seostub iga eelvõimendajamolekuliga" - muutke sõnajärge: "seejärel seostub mitu võimendajamolekuli iga eelvõimendajamolekuliga".
(„Tree“) - vormistage nõnda: (ingl Tree - 'puu').
"Erinevad kokkusobivad signaalivõimendamised lubavad teha mitu assay'd (protseduuri)" - parem oleks eesti keeles enne ja siis inglise keeles: "mitu protseduuri (assay'd)".
"Signaali saab teha nähtavaks, kasutades fluorestsentsi või valgusmikroskoopi" - koma pole vaja.
"unikaalsed FISH mustrid individuaalsetes kromosoomides, kromosomaalsed aberratsioonid" - siin on punkti ees üleliigne tühik.
--ElvaOlle (arutelu) 27. oktoober 2014, kell 21:13 (EET)

https://et.wikipedia.org/wiki/Kasutaja arutelu:ALillemaa/In situ hübridisatsioon


Arutelu:Kõrgessaare

Siin tuleks mainida rööpnime? Viskoosa. Sellele märksõnal on ka vähemalt 1 link--Bioneer1 (arutelu) 12. oktoober 2014, kell 11:04 (EEST)

Kas Kõrgesaare järved on plaanis koondada järgmised veekogud:
Veskilais
Tammelais
Künaauk(köönaauk)
Kirikulaht (Merega ühenduses olev vähese soolsusega merelaht / läbivooluga rannajärv. Esineb ka mereosade nimestikus nr. 321701.)
Kajumeri( Rootsi ja Pihla küla aladel)


Kasutaja arutelu:EToomik/Lignotselluloosi lagundamine

Artikkel on hea sõnastusega ja hea ülesehitusega. Sissejuhatus annab päris hea ülevaate.
Sõnade mikrofibrill ja protopektinaas juures võiks olla artiklilink või kasvõi lühike seletus, mis need on.
"Ilma seente ja bakteriteta oleks lagunemata taimi ja loomseid jäänuseid metsa all kuhjadena" - teaduslikus ja entsüklopeedilises stiilis eelistatakse kasutada hulgamääruseid, mis on võimalikult täpsed. Kas sobiks, kui siin oleks öeldud näiteks "Ilma seente ja bakteriteta oleks metsas tunduvalt rohkem lagunemata taimi ja loomseid jäänuseid"?
Kas joonist annaks pisut suuremaks teha?
Tselluloos, hemitselluloos, ligniin - need on eespool juba lingitud ja pole allpool enam uuesti linkida vaja.
"8000 - 12000" - arvuvahemikke märgitakse mõttekriipsuga ja ilma tühikuteta: "8000-12000".
Loetelu sissejuhatav lause võiks lõppeda kooloniga: "Glükanaasid võivad olla kahesugused:.
"Palju uuritud organismid, kes lagundavad tselluloosi, on seened Phanerochaete chrysosporium (valge hallitusseen), Poria placenta (pruun hallitusseen) ja Trichoderma reesei ja bakterid Cellulomonas fimi, Clostridium thermocellum ja Thermoactinomyces curvata" - võiks siin ja mujal teha nõnda, et panna eestikeelne nimetus enne ja siis ladinakeelne nimetus sulgudesse. Kui eestikeelset ei ole, siis pange lihtsalt ladinakeelne nimetus sulgudeta - "... on seened valge hallitusseen (Phanerochaete chrysosporium) ...".
"Kui puit kuivatatakse kiiresti ja kõrgema kuumusega, sureb bioloogiliselt aktiivne osa ära ilma, et varuained saaks kasutatud" - tavaliselt käib jah sõna "et" ette koma, aga siin võiks panna koma sõna "ilma" ette: "... sureb bioloogiliselt aktiivne osa ära, ilma et varuained ...". Sellele on keeruline seletus, aga põhimõtteliselt on suur osa keelekasutajaid hakanud teatud komplementkonjunktsiooni ja prepositsiooni/adverbi ühendeid kasutama ühese sidendina. See on euroopa keelte seas üsna tavaline nähtus.
"... sellepärast tahetakse P. stipitis’e geene panna S.cervisiae’sse" - kui sõna lõpeb sama häälikuga nii kirjapildis kui häälduses, ei ole vaja ülakomaga käändelõppu eristada, pange kohe sõna järele käändelõpp, aga mitte kursiivis: "... tahetakse P. stipitise geene panna S. cervisiaesse...".
Lagundamine toimub ju ka looduses, kas saaks peatükid "Looduses" ja "Lagundamine" kokku ühendada?
Artikkel on pisut lühike, kas oleks võimalik näiteks üks lõik juurde kirjutada?
Tore, et viited on korras.
--ElvaOlle (arutelu) 12. oktoober 2014, kell 17:19 (EEST)
Pildi saab suuremaks, sellele klõpsates. Ma ei oska teha Vikis nii, et ta oleks algusest peale natuke suurem. Tavaline pilt võtab terve lehekülje enda alla, mis on kole.
Parandasin kirjavead ära, lisan ka juurde endatehtud väikse eraldi selgituse mikrofibrillidest (https://et.wikipedia.org/wiki/Mikrofibrill) + pildi pealt on näha ka seda veidi. Protopektinaasi selgitasin ka ära.
EToomik (arutelu) 15. oktoober 2014, kell 20:51 (EEST)

Las siis joonis jääb nagu on. Ehk oskab mõni teine Vikipedist selle välja nuputada :)
Aga võtke tekst "klõpsa pildile" ära.
Lagundamise alapeatükis võiks viimase lõigu järelt tühja rea ära kustutada. Tselluloosi pealkiri peaks kohe järgnema.
"Lignotselluloosis olevad polüsahhariidid esinevad puidus järgmiselt: tselluloosi 38-50%, hemitselluloosi 23-32% ja ligniini 15-25%" - sõnastage nii: "Puidu lignotselluloosis esineb järgmisi polüsahhariide: tselluloosi 38-50%, hemitselluloosi 23-32% ja ligniini 15-25%".
"Mikroorganismidel on eriline võime elada väga erinevates keskkondades ja kasutada energia saamiseks palju igasuguseid bioloogilisi materjale" - "Mikroorganismid võivad elada väga erinevates keskkondades ja kasutata energia saamiseks mitmesuguseid bioloogilisi materjale".
"Paljud organismid ei suuda lignotselluloosi lagundada, kuid teatud bakterid ja seened suudavad. Näiteks valge hallitusseen, mis lagundab tselluloosi, ligniini ja muid taimeraku kesta aineid, ja pruun hallitusseen, mis suudab lagundada ainult tselluloosi ja hemitselluloosi, jättes ligniini puutumata" - liitke üheks: "Paljud organismid ei suuda lignotselluloosi lagundada, kuid teatud bakterid ja seened suudavad; näiteks valge hallitusseen, mis lagundab tselluloosi, ligniini ja muid taimeraku kesta aineid, ja pruun hallitusseen, mis suudab lagundada ainult tselluloosi ja hemitselluloosi, jättes ligniini puutumata".
"Paljud erinevad ensüümid on vajalikud nendeks etappideks. L [1]" - kogemata üleliigne täht jäänud sinna lõppu.
"Palju uuritud organismid, kes lagundavad tselluloosi, on seened valge hallitusseen (Phanerochaete chrysosporium), pruun hallitusseen (Poria placenta) ja Trichoderma reesei ja bakterid Cellulomonas fimi, Clostridium thermocellum ja Thermoactinomyces curvata" - vormistage ja sõnastage nii: Palju on uuritud organisme, mis lagundavad tselluloosi: valge hallitusseen (Phanerochaete chrysosporium), pruun hallitusseen (Poria placenta), Trichoderma reesei ja bakterid Cellulomonas fimi, Clostridium thermocellum ja Thermoactinomyces curvata [1]".
"See on kokku pandud kolmest erinevast monomeerist: sinapüül alkoholist, koniferüül alkoholist ja kumarüül alkoholist" - parem: "see koosneb kolmest..."
"Tänapäeval on suur huvi kasutada kõikvõimalikke materjale energia saamiseks" - proovige neutraalsema sõnastuse juures püsida: "Tänapäeval on suur huvi kasutada erinevaid materjale energia saamiseks".
"Leitud on viisid, kuidas põllumajanduses üle jäävast lignotselluloosist valmistada etanooli" - parem: "leitud on viise".
"Vaata ka" peatükis võiks numbrid ära võtta. Las lingid olla lihtsalt üksteise all.
--ElvaOlle (arutelu) 27. oktoober 2014, kell 23:45 (EET)


Arutelu:Täiustatud krüpteerimisstandard

Artikkel on väga hea ja põhjalik ning sisuliselt ja keeleliselt väga hästi kirjutatud. Hea, et on kasutatud pilte ja kokkuvõtvaid tabeleid.
Paar kommentaari ja parandusettepanekut:
Siselinke kohati vähe, nr krüpteermine, dekrüpteerimine, asendus- ja rotatsioonimeetod, ringkonstant (vt tekst sellest seisukohast üle)
22-23. märts 1999 -> 22–23. märts 1999 (tähenduses kuni kasutatakse mõttekriipsu, vt ka teised tekstis üle)
13-14. aprill 2000 -> 13–14. aprill 2000
Konkursi hindamiskriteeriumide alapunktides vt üle ühtsuse seisukohalt (suured ja väiksed algustähed), samuti lauselõpumärgid (mõnel punt, mõnel semikoolon)
Tavainimene, kes teadlikult krüptograafiaga ei tegele, puutub AESiga kokku nii WPA2 ruuteri kuid ka erinevate programmide nagu 7-zip ja WinZip kasutamisel. -> Tavainimene, kes teadlikult krüptograafiaga ei tegele, puutub AESiga kokku nii WPA2 ruuteri, kuid ka erinevate programmide nagu 7-zip ja WinZip, kasutamisel.
Igas järgneva tsüklis -> Igas järgnevas tsüklis
S-box -> S-box
Llaanemets (arutelu) 12. oktoober 2014, kell 20:58 (EEST)
inglise keeles Advanced Encryption Standard) ->(inglise keeles Advanced Encryption Standard)
Llaanemets (arutelu) 15. oktoober 2014, kell 08:51 (EEST)
Veel paar kommentaari:
[bait]ideks -> siselingistada
mõisted krüpteerima ja dekrüpteerima on antud teema puhul olulised, mistõttu võiks need siselingistada kohe esimeses lõigus.
Llaanemets (arutelu) 26. oktoober 2014, kell 16:51 (EET)
Mul ei pidanud närv vastu ja tegin ise mõned parandused. Vikipeedias ei ole ette nähtud ma-tegevusnimes pealkirju, sellepärast linkisin krüpteerimine ja dekrüpteerimine. Ei saa nii, et lingi peal on "krüpteerimisalgoritm", lingi all "algoritm". See eksitab lugejat. "Krüpteerimisstandard" on ka imelikult lingitud. Andres (arutelu) 27. oktoober 2014, kell 00:49 (EET)

"Täiustatud krüpteerimisstandard (lühend AES; inglise keeles Advanced Encryption Standard)" - well, tegelt on mitte standard täiustatud, vaid ikka algoritm. Ja üldse - misajast lühendeid tõlgitakse?
"arvutitehnikud Vincent Rijmen ja Joan Daemen." Mõlemil on on doktorikraad, mis pagana tehnikud?
"Teisi Rijndaeli algoritmi ploki-või võtmesuuruseid AES ei luba" - ahah, et teisi suurusi siiski on, aga vastik AES ei luba neid?
"Sellisel juhul täidetakse tühjad kohad nullidega" - nii elegantset polsterdamise definitsiooni polegi veel kohanud.
"NIST" - autoril on vist selle asutuse hüperlinkimise vastu mingi allergia?
"kogu teadaoleva universumi eksisteerimise ajaga" - ahah, saan aru, et peale teadaoleva on olemas veel mingi universum?
Jumal segas Paabelis keeled ära, aga mis mõte on tehtel "Veergude segamine" AESis?
Kokkuvõttes - kohutav keel.

See artikli keeleline kvaliteet ajab jooma


Kasutaja arutelu:Phurt/Neuraalhari

Sissejuhatus on hästi kirjutatud.
Mõne termini puhul võiks lihtsamat eestikeelset varianti kasutada, lühidalt lahti seletada või panna artiklilink. Tavaline lugeja ei pruugi teada, mis on nt ektoderm, epiteelne, mesenhüümne, (neuro)epiteelium, spinaal, ganglion, sekreteerima (eritama?), epidermis, (põhi)mesoderm, promooterregioon, somiitne, geenide ekspresseerimine, mesenhüüm, differatsioon, raku multipotents, efektor, kadheriin, diferatsioon, kraniaal(neuraalhari), dorsolateraalselt, gliia, ventraal(keskjoon), sklerotoom, parasümpaatiline ganglion, peristaatiline liikumine, melanotsüüt, septum, tüümus, rist-regulatsioon. Võite julgelt palju lihtsamalt kirjutada, sest tegemist on entsüklopeedilise, mitte teadusliku artikliga.
Efektorgeenid kirjutage kokku, sest liiginimetus (antud juhul geenid) käib oma põhisõnaga kokku. Kraniaalneuraalhari on üks sõna, nagu ka efektorgeenid, sama lugu ka ventraalkeskjoonega, soole- ja sakraalneuraalharjaga ning kardiaalneuraalharjaga.
Waardenburgi sündroomi, Digeorge sündroom jt - haiguste nimed kirjutage suure algustähega.
Wnt’id, BMPd ja Fgf’id, Xenopous'idel - kui võõrkeelne nimi lõpeb häälduses ja kirjapildis sama tähega, ei ole käänamisel ülakoma vaja kasutada. Käändelõp pange kohe nime järele: Xenopousidel. Kui käänate lühendeid, siis võib käändelõpu kohe järele panna või sidekriipsuga: Wnt-id, BMPd, Fgf-id.
Sõna "nagu" ette ei ole koma vaja.
Kui olete viidanud internetist, siis pange juurde veebilehekülje pealkiri ja kuupäev, millal leheküljelt informatsiooni saite.
Sisukorra juures ei muudaks praegu küll midagi.
--ElvaOlle (arutelu) 12. oktoober 2014, kell 23:10 (EEST)

Võtke sissejuhatuses viimase lause eest üleliigne tühi rida ära.
"Neuraalharja rakud on multipotentsed, lühiajalised rakud" - koma pole vaja.
"frontonasaal düsplaasiat" - kirjutage kokku.
"Waardenburgi sündroomi , Digeorge sündroomi" - võtke koma eest tühik ära.
Kas "piebaldismi" jaoks on ka päris eestikeelne sõna?
"spinaal ganglioniks" - kirjutage kokku.
"Tänu sellistele kimäärsetele loomadele, kellesse on viidud teise looma rakke" - sõna "sellised" pole vaja.
"Sellist, geene reguleerivat süsteemi," - komasid pole vaja.
"osa-süsteemiks" - kirjutage lihtsalt kokku: "osasüsteemiks".
"mida kirjeldatakse allpool" - jätke see osalause lihtsalt ära.
"Wntid" - siin võiks sidekriipsuga käänata, muidu võib tekkida tunne, et d kuulub lühendisse: "Wnt-id", "Fgf-id".
"mitte-neuraalse" - kokku: "mitteneuraalse".
"Nimetatud katsed näitavad" - lihtsam on parem: "Katsed näitavad". Lugeja saab aru, mis katsetest on juttu. Selle lause ees peaks tühik olema, et lause eelmise punktiga kokku ei jookseks.
"promooter regioonis" - pange sidekriips vahele: "promooter-regioonis" või omastavas: "promooteri regioonis".
"mis osalevad Wnt-sõltuvate sihtmärk geenide aktivatsioonil" - parem: "mis osalevad Wnt-st sõltuvatest sihtmärkgeenide aktiveerumisel".
"Fgf retseptorite" - parem: "Fgf-retseptorite".
"Meie hetke teadmised BMP, Wnt ja Fgfi radade kohta neuraalharja moodustumisel on paraku puudulikud" - parem: "Hetke teadmised BMP, Wnt ja Fgf-i radade kohta neuraalharja moodustumisel on paraku puudulikud".
"Nende molekulide seas on Zic faktorid, Pax3/7, Dlx, Msx1/2, mis võivad viidata Wnti, BMP ja Fgfi mõjutustele" - parem: "Nende molekulide seas on Zic-faktorid - Pax3/7, Dlx, Msx1/2 - mis võivad viidata Wnt, BMP ja Fgf-i mõjutustele".
"Eksperimentaalsed tõendid paigutavad need transkriptsooni faktorid" - parem: "Katsete tulemuste põhjal paigutuvad need transkriptsoonifaktorid..."
"Näiteks Xenopusidel (konna liik) on tarvis Msx1, et ekspresseerida Slugi, Snaili ja FoxD3e" - parem: "Näiteks xenopusidel (teatud konnaliik) on tarvis Msx1-e, et ekspresseerida Slugi, Snaili ja FoxD3-e".
"Vähemalt Xenopusidel" - liiginimetus ei vaja suurt algustähte.
"rist-regulatsiooni" - kirjutage kokku: "ristregulatsiooni".
"spetsifikaatorie võrgustikule" - trükiviga.
"Sox9 ja Sox10 reguleerivad neuraalharja diferatsiooni" - kas oleks võimalik sõna "diferatsioon" asemel mõnda muud terminit kasutada? Kasvõi nt "reguleerivad neuraalharja tekkimist" vms.
"Neuraalharja rakud, mis pärinevad erinevatest kohtadest AP(anterioorne-posterioorne) aksiselt" - sulgualgusmärgi ette käib tühik. Kirjutage "aksis" asemel "telg".
"Kere neuraalhari, mille rakud võivad minna kahele erinevale rajale" - parem lihtsalt tavalise lausega: "Kere neuraalharja rakud võivad areneda kahes erinevas suunas".
"Need neuraalharja rakud" - selle lause ees peaks tühik olema, lause jookseb eelmise punktiga kokku.
"Kui toimub häire neuraalharja rakkude migratsioonil" - siin peaks samuti tühik olema enne lauset.
Peatükis "Neuraalharja derivaadid" peaks viitenumber olema ikka lõpus.
--ElvaOlle (arutelu) 27. oktoober 2014, kell 23:08 (EET)


Kasutaja arutelu:TTrussmann/Raku potents

Tere!
Aitäh huvitava ja õigeaegselt esitatud artikli eest! Artikkel on sisuliselt hästi kirjutatud ning vastab mahult nõuetele. Järgnevalt mõned märkused:
Eemalda päris algusest "== Raku potents =="
"Raku potents" sissejuhatuse alguses võiks olla paksu kirjana.
"potens" → kõik võõrkeelsed mõisted kaldkirjas.
"Rakkude pluripotensesse olekusse indutseerimiseks kasutati algselt 2006. aastal hiire fibroblaste ja nelja transkriptsiooni faktorit milleks olid: Oct4, Sox2, Klf4 ja c-Myc.[15] 2012. aastal said selle tehnoloogia väljatöötamise eest, mida kutsutakse raku reprogrammeermiseks, Shinya Yamanaka ja John Gurdon noobeli preemia füsioloogias ja arstiteaduses.[16] Pärast seda suudeti 2007. aastal luua ..." → Teksti lugedes tekib väike ajaline ebakõla: 2012. aastal saadi Nobeli preemia ning pärast seda (2007. aastal ...). Viimasest lausest tuleks "pärast seda" ära jätta. Esimeses lauses ka kirjavead.
Artiklisse lisada siselingid. Sellest oli juttu ka loengus ja juhendis.
Artiklisse võiks lisada ka illustratiivseid pilte.
Artiklis esineb mitmeid koma- ja tähevigu ning sõnade kokku-lahku kirjutamise vigu (nt urogenitaalsüsteem, uuendusvõime, huviala, närvirakk, luudi, immuunsüsteem, epiteelrakk jpt kirjutatakse kokku). Palun kontrolli tekst uuesti hoolikalt üle.
Ootan parandusi 16. oktoobriks. Kui millegi kohta tekib küsimusi, võib alati julgelt küsida.
Edu soovides
KSaar (arutelu) 13. oktoober 2014, kell 16:02 (EEST)
Palusin teha parandused 16. oktoobriks. Artiklis on endiselt vead:
Teksti algusest tuleb eemaldada "== Raku potents ==". Siis asub sissejuhatus eespool sisukorda.
"Raku potents on raku võime differentseeruda ..." → "Raku potents on raku võime diferentseeruda ...". Mõiste peab sissejuhatuse alguses olema paksus kirjas.
"diferentseeruma" ja kõik selle sõna vormid kirjutatakse eesti keeles ühe "f"-ga.
"Sõna potents tuleneb ladina keelsest terminist „potens“ mis tähendab „võimu omav“." → kõik võõrkeelsed mõisted peavad olema kaldkirjas ("potens"). Samas lauses "mis" ees koma puudu.
"ladina keelsest sõnast „totus“ mis tähendab" → võõrkeelne mõiste kaldkirjas ("totus"). Samas lauses "mis" ees koma puudu.
"2011 aastal" → "2011. aastal"
"Inimese arengu mudelit saab kasutada edukalt, et kirjeldada kuidas tekivad totipotentsed rakud." → Selline väljendusviis ei sobi, sest "edukalt" on hinnang ning hinnanguid tuleks entsüklopeedia artiklis vältida. Tuleks muuta lause sõnastust, nt: "Inimese arengu mudeliga saab kirjeldada, kuidas tekivad totipotentsed rakud."
"Inimese areng algab kui seemnerakk viljastab ..." → "kui" ees koma puudu.
"Jõudes 16 raku staadiumisse diferentseeruvad..." → "diferentseeruvad" ees koma puudu.
"Caenorhabditis elegans'iga" → võõrkeelne mõiste kaldkirjas: Caenorhabditis elegans'iga
"ettapides" → "etappides"
"Uuringud mis on läbiviidud sebrakaladel ja imetajatel viitavad" → "Uuringud, mis on läbiviidud sebrakaladel ja imetajatel, viitavad"
"pluripotesus" → "pluripotentsus"
"Ladina keelsest" → keeled väikese algustähega.
"moodustab mao sisekatte, seedetrakt ja kopsud" → "seedetrakti"
"urogenitaal süsteemi" → kirjutatakse kokku (urogenitaalsüsteemi).
"epidermaal koed" → kirjutatakse kokku (epidermaalkoed).
"kõigi kolme lootelehe rakkudeks kuid millel" → "kuid" ees koma puudu.
"mängiva" → "mängivad"
"pluripotensesse" → "pluripotentsesse"
"nelja transkriptsiooni faktorit milleks olid" → "milleks" ees koma puudu.
"noobeli preemia" → "Nobeli preemia"
Toon veelkord välja, et tekstis esineb ajaline ebakõla: "2012. aastal said selle tehnoloogia väljatöötamise eest, mida kutsutakse raku reprogrammeermiseks, Shinya Yamanaka ja John Gurdon noobeli preemia füsioloogias ja arstiteaduses. Pärast seda suudeti 2007. aastal luua ..."
"enese uuendus võimega" → "eneseuuenduse võimega"
"reprogarmmerimisel" → "reprogrammeerimisel"
"langevab" → "langevad"
"huvi alaks" → kirjutatakse kokku (huvialaks).
"Indutseeritud pluripotentsed tüvirakud võiksid olla lahenduseks eetilistele probleemidele mis kaasnevad ..." → "mis" ees koma puudu.
"erinevateks, kuid kindlalt piiritletud, raku tüüpideks." → teine koma on lauses üleliigne.
"erinevateks vere rakkudeks nagu näiteks" → "nagu" ees koma puudu.
"muutuma ka teisteks raku tüüpideks" → "rakutüüpideks" kirjutatakse kokku.
"inimese närvi rakkudeks" → "närvirakkudeks" üks sõna.
"Uuringud keskenduvad ka multipotentsete rakkude muutmisega pluripotentseks rakkudeks" → "muutmisele pluripotentseteks rakkudeks."
"südame lihase rakkude" → "südamelihase rakkude"
"luu üdis" → "luuüdis"
"mesenhümaal stromaal rakkudes" → "mesenhümaalsetes strooma rakkudes"
"Just mesenhümaal stromaal rakud võivad osutuda heaks ja kindlaks tüvirakkude allikaks kuna purihammaste kogumine vanuses 8-10 enne jäävhammaste teket on võrdlemisi lihtne." → "Just mesenhümaalsed strooma rakud võivad osutuda heaks ja kindlaks tüvirakkude allikaks, kuna purihammaste kogumine vanuses 8–10, enne jäävhammaste teket, on võrdlemisi lihtne."
"raku potentsus aste mille juures" → "potentsusaste" üks sõna; "mille" ees koma puudu.
"oligopotentsest tüvirakkudest" → "oligopotentsetest tüvirakkudest"
"lümfoid ja ja müeloid tüvirakud" → "lümfoidsed ja müeloidsed tüvirakud"
"immuun süsteemi" → "immuunsüsteem" üks sõna.
"differentseeruda ja luua erinevaid vere rakke nagu" → "diferentseeruda ja luua erinevaid vererakke, nagu"
"teisteks vererakkudeks nagu" → "nagu" ees koma puudu.
"üheks raku tüübiks" → "üheks rakutüübiks"
"eksiteerib" → "eksisteerib"
"moodustava suure osa maksast" → "moodustavad suure osa maksast"
"sapijuha epiteel rakud" → "sapijuha epiteeli rakud"
Artiklisse peab lisama siselingid!
Parandused tuleb teha kiiremas korras, vaatan artiklit uuesti 29. oktoobril!
KSaar (arutelu) 26. oktoober 2014, kell 00:46 (EEST)
Tänan õigeaegselt tehtud paranduste eest. Lisatud illustratsioonid on küll väga head, kuid joonis tuleb tõlkida eesti keelde.
"unipotentusega" → "unipotentsusega"
"etapides" → "etappides"
"mida kutsutakse raku reprogrammeermiseks said" → "said" ees koma puudu.
"Nobeli preemia" → "N" peaks ka lingi sisse minema.
"ja geeni ekspressiooniga[18] Ka epigeneetilisi" → lause lõpus punkt puudu.
"rakkude muutmisele pluripotentseks rakkudeks." → "pluripotentseteks"
"stroma" → "strooma"
"lümfoidsed ja ja müeloidsed" → sõnakordused.
Kui kõik nimetatud vead on parandatud, võib artikli avaldada. Selleks tuleb artikli sisu kopeerida siia ja salvestada. Artikkel peab valmis saama hiljemalt 31. oktoobril ning töö on arvestatud pärast artikli ülesjõudmist.
KSaar (arutelu) 29. oktoober 2014, kell 21:54 (EET)


Kasutaja arutelu:DMoistus/Taimede kaitsemehhanismid

Sissejuhatus on pisut liiga lühike, aga väga hästi sõnastatud. Terve artikkel on arusaadava stiiliga just nii nagu entsüklopeedias artikkel peab olema.
Mõni sõna võib olla tavalugeja jaoks võõras, nt atsüüllipiidid, periderm, ariidne ala, fenotüübiliselt plastiline, fütofaagne, metaboliit. Kas nende juurde saaks artiklilingi, lühikese seletuse või võimaluse korral võiksite kasutada lihtsamat terminit.
Peatükis "Sekundaarsed metaboliidid" võiksite loeteluga nii teha:
   Sekundaarsed metaboliidid kaitsevad taime herbivooride ja patogeenide vastu järgnevalt:
   * kaitsevad taimi herbivooride poolt söömast ja mikroobsete patogeenide poolt nakatamast;
   * toimivad kui atraktandid (lõhn, maitse, värvus) tolmeldajatele ja seemneid levitavatele loomadele;
   * funktsioneerivad vahendajana taim-taim võitluses ja taim-mikroob sümbioosis.
Et loetelu oleks üks lause oma sissejuhatava lausega.
Samas peatükis: "Jagatakse kolmeks keemiliselt erinevaks rühmaks: terpeenid, fenoolid ja lämmastiku sisaldavad ühendid", sest tavaliselt kirjutatakse ühekohaline arvsõna sõnadega välja.
Kas see oleks täpne, kui esimese peatüki nimi muuta ära selliseks: "Taimede kattekihid".
Alapealkirja "Taimed tunnetavad putuka sülge" võiks ära jätta, seal sobib jutt ju ülejäänud peatükiga kokku.
Hea on see, et väidete juures on viitenumbrid olemas.
--ElvaOlle (arutelu) 13. oktoober 2014, kell 17:11 (EEST)

Sissejuhatuse lõpus on üleliigne punkt.
Vee langemisel taime pinnal moodustub koheselt veepiisk - lihtsam on parem: "moodustub kohe veepiisk".
Seda nimetatakse ka "Lootose efektiks".[2]. - üleliigne punkt. Jutumärke pole ka vaja.
Ta on seotud peridermi(korgikiht) - tühik puudu: "Ta on seotud peridermi (korgikiht)".
 on paksema kutiikulaga, kui taimed, mis kasvavad niisketel aladel - siin pole "kui" ette koma vaja.
Jagatakse kolmeks keemiliselt erinevaks rühmaks: Terpeenid,fenoolid ja lämmastiku sisaldavad ühendid - kooloni järel ei pea suure algustähega alustama. Pange koma järele tühik.
On üldiselt vees lahustumatud - kirjutage ikka juurde, et terpeenid on vees lahustumatud.
atsetüül-CoA'st - suurtähtlühendile lisatakse käändelõpp niisama külge või sidekriipsuga: "atsetüül-CoA-st".
epidermisest ja nende roll on „reklaamida“ taime mürgisust  - parem: "nende roll on nö reklaamida taime mürgisust".
Need ained võivad pärssida lähedal kasvavate taimede kasvu ja seeläbi suurendada taime enda ligipääsu päikesevalgusele, veele ja toitainetele ning kokkuvõttes kohasust - parem: "Need ained võivad pärssida lähedal kasvavate taimede kasvu ja seeläbi suurendada taime enda kohasust, ehk ligipääsu päikesevalgusele, veele ja toitainetele.
Ligniin on keeruline fenoolne ühend, mida leidub nii rakuseintes ja omab veetranspordis äärmiselt olulist rolli - siin pole sõna "nii" vaja.
Tanniinid on toksiinid, mis märgatavalt kahandavad paljude herbivooride kasvu ja ellujäämisvõimalust kui neid süüa - pange siin "kui" ette koma.
Alkaloidid on paljudele loomadele, eriti imetajatele, mürgised ja tõrjuvad - muutke sõnajärge: "Alkaloidid on paljudele loomadele mürgised ja tõrjuvad, eriti imetajatele".
Mitte kõiki alkaloide, mis taimes leiduvad, ei tooda taim ise - siin oli koma puudu.
Kuid kui näiteks taimeleht saab herbivoori poolt kahjustatud - parem: "Kuid kui näiteks herbivoor kahjustab taimelehte".
Indutseeritud kaitsemhanismid - trükiviga.
Nad võtavad küll väiksema osa raku elutegevusest, kuid tuleb kiiresti käivitad, et olla efektiivsed - parandage: "Nad võtavad küll väiksema osa raku elutegevusest, kuid tuleb kiiresti käivitada, et nad oleksid efektiivsed".
lubab taimel olla fenotüübiliselt plastiline(organismi võime kohandada oma tunnused vastavalt ümbritsevatele tingimustele genotüüpi muutmata) - sulu alguse märgi ette pange ka tühik.
ümbritsevad rakud surevad koheselt jättes patogeenid toitaineteta ning vältides ta edasi leviku - "koheselt" asemel on parem kasutada tavalist "kohe". Pange "levik" osastavasse: "vältides ta edasilevikut".
(systemic acquired resistance, SAR) - tsitaatsõnad käivad küll kaldkirja, aga suurtähtlühend mitte.
--ElvaOlle (arutelu) 27. oktoober 2014, kell 19:57 (EET)


Kasutaja arutelu:TRiisberg/Kaugeeslinnastumine

Artikkel on hea ja arusaadava sõnastusega.
Peatüki "Iseloomulik kaugeeslinnale" võiks ümber sõnastada nõnda: "Kaugeeslinna omadused". Seal võiks ka sissejuhatav lause olla, nt: "Kaugeeslinna eristab suurlinnast ja eeslinnast mitu omapära". Paks kiri võiks jääda, aga punktid võiks eest ära võtta. Samas on peatükk "Eeslinna ja kaugeeslinna erinevused" ka väga lähedase sisuga, selle võiks isegi sinnasamma alapeatükiks teha.
Ei ole hea kasutada kaldkriipsu kui on tegemist eraldava rinnastusega. Kasutage sidesõna "või". Kaldkriips on aktsepteeritav siis, kui on hädasti vaja ruumi kokku hoida, näiteks tabelites.
Sissejuhatus on väga hea pikkusega ja annab hea ülevaate.
Vaatame ortograafiat ja stiili hiljem, siis kui esmased parandused on tehtud.
--ElvaOlle (arutelu) 13. oktoober 2014, kell 19:08 (EEST)

Väga hea, lihtsa ja selge sõnastusega artikkel.
Kirjavahemärgid, natuke liiga palju komasid: mille käigus inimesed kolivad suurlinnast ära piirkonda, mis jääb linna ja maakoha piirimaile säilitades seejuures töökoha suurlinnas.
Võib-olla oleks parem kasutada sõna pendelränne vms: inimesed hakkavad pendelrändama/süstikrändama töökoha ja kodu vahel. Siis oleks stiil neutraalsem.
sest omab elemente nii ühest kui teisest süsteemist - sõna "süsteemist" pole vaja.
Sõnastage natukene ümber, nt nii: Selliselt toimiva süsteemi miinuseks peetakse aga suurt kütusekulu elu- ja töökoha vahel liikudes.
Pange esimeses peatükis mõttekriipsud: Kahanev populatsioon - erinevalt suurlinnadest, kus pidevalt rahvaarv kasvab.
Kaugeeslinnas elab ligikaudu 40 inimest km2, linnas on aga ruutkilomeetril elavate inimeste arv kordi suurem - kirjutage siin nii: Kaugeeslinnas elab ligikaudu 40 inimest ruutkilomeetri kohta, linnas on aga see arv kordi suurem.
Koma oli puudu, sest "kuna" alustab kõrvallauset, võiks kasutada teist rinnastust, et sõnastus oleks selgem: Kogukond kaugeeslinnas on tihtipeale killustunud, kuna piirkonnas elavad nii kohalikud kui ka suurlinnadest immigreerunud elanikud.
Kasutage siin tingivat kõneviisi: kes suudaks kaugeeslinna elu parendada.
Muutke siin sõnajärge: kaugeeslinn võib suurlinnast aga kuni tunniajase sõidu kaugusel asuda.
Siin pole jutumärke vaja: Eeslinna funktsioon on majutada elanikke.
Kui "kui" ei ühenda kõrvallauset pealausega, vaid kasutatakse võrdluses, siis pole koma vaja: Nii näeb näiteks kaugeeslinna elanik oma naabreid harvem kui eeslinnas elav kodanik.
inimesi köidab betoonmajade asemel ilus loodus - kasutage neutraalsemat sõnastust nt: paljusid inimesi huvitab linnamiljöö asemel looduslikum keskkond.
Siin pole "nt" järele punkti vaja: (nt transport linna).
eelpool asemel kirjutage eespool.
Nagu eelpool mainitud, vajab suurlinn juurde ka ärimaad, kuna aga linnas on juba enamik ärimaid hõivatud, ei ole linnal võimalik teenindada suuremat hulka inimesi, kui juba linnas elab - siin ei ole jälle "kui" ette koma vaja. Jaotage mitmeks lauseks: Nagu eespool mainitud, vajab suurlinn juurde ka ärimaad. Kuna aga linnas on juba enamik ärimaid hõivatud, ei ole linnal võimalik teenindada suuremat hulka inimesi kui juba linnas elab.
Protsessi tulemusena kujuneb on eraldiseisev piirkond - "on" on kogemata sisse jäänud.
"Kaupadel" oli vale aste ning kaasaütleva käände võiks selguse pärast väga pikkade tarindite rinnastamise puhul panna mõlemale komponendile: Muutuste üheks põhjuseks on globaliseerumine, mis mõjutab kaupade vaba liikumisega ning piirkondade tiheda suhtlemisega kaugeeslinna majandust, poliitikat ja kultuuri.
Kirjutage kokku: Kuna tegemist on hajaasustuspiirkonnaga, või tehke nimisõnaks: hajaasustusliku piirkonnaga.
Siin on kogemata üks üleliigne "arenguks" kogemata sisse jäänud: on seal arenguks palju võimalusi arenguks.
Tehke eelviimases peatükis siin kohas jälle mitu lauset: Probleemid võivad tekkida, kui linnast tulnud elanikud tahavad arendada ja tuua piirkonda elemente, millega kohalikud pole harjunud. Sageli on selle reaktsiooniks viimaste tugev vastuhakk ning süvenev kogukonna killustatus.
Kaunis, väike kaugeeslinn ehitatakse, suurlinna eeskujul ning inimeste vajaduste rahuldamisest lähtudes, täis ärihooneid ja elamuid asemel kirjutage: Inimeste vajadusel ja suurlinna eeskujul ehitatakse kaugeeslinn täis ärihooneid ja elamuid, millega rikutakse ühtlasi kaugeeslinlik miljöö. Sellega kaob ka koha algne väärtus - hajaasustus ning looduslähedus.
Seesuguse arengu suurem tõenäosus on riikides, kus linnastumisprotsent on kõrge ja mille tulemusena rahvas ei mahu enam suurlinnadesse ära, otsides alternatiivseid elupaiku ning neid seejärel arendades suurlinna eeskujul asmel kirjutage: Seesuguse arengu suurem tõenäosus on riikides, kus linnastumisprotsent on kõrge, mille tulemusena ei mahu rahvas enam suurlinnadesse ära. See sunnib neid otsima alternatiivseid elupaiku ning neid seejärel suurlinna eeskujul arendama.
Seda aga juhul kui kohalik võim ja identiteet on tugevad ning inimesed aktiivsed, olles huvitatud kohaliku elu arendamisest - selle asemel võiks nii kirjutada: Seda aga juhul kui kohalik võim ja identiteet on tugevad ning inimesed huvitatud kohaliku elu aktiivsest arendamisest.
Neutraalsem sõnastus: linn hääbub ning jääb rahvast tühjaks.
Natukene palju on selliseid lühendeid nagu jne, jt, vms. Teadustekstis ja entsüklopeedilises tekstis nõutakse täpsust ja seda, et kõik vajalik oleks öeldud. Natukene palju olete kasutanud -des tarindeid (nt olles huvitatud kohaliku elu arendamisest). See on tavaline inglise keelest tõlkides, aga eesti keeles soovitaks tavalist kõrvallauset selle asemel kasutada.
--ElvaOlle (arutelu) 21. oktoober 2014, kell 18:46 (EEST)


Kasutaja arutelu:Mselberg/Rannaniit

Artikkel on väga hea sõnastusega kirjutatud.
Enne sissejuhatust ei ole vaja pealkirja panna.
Sissejuhatus on pisut lühike. Kas saaks natukene siia lisa?
Esimene pilt võiks pisut suurem olla.
Esimeses lauses võiksite kooloni ära võtta.
Võõrkeelsed sõnad tuleb alati kaldkirja panna - nt "balti sõrmkäpp (Dactylorhiza baltica), niidu-kuremõõk (Gladiolus imbricatus) ja emaputk (Angelica palustris)".
Pange artiklilink juurde neile sõnadele: endeemiline, adru.
Siin lauses oli üks koma puudu "Kui aga taimed meeldivad, süüakse need ära päris maapinna lähedal jättes pügatud muru mulje", sest kõrvallause oli pealause ees ja see tuleb alati pealausest komaga eraldada. Sama komaprobleem oli ka selles lauses: "Kuna kariloomad juba puitunud pilliroogu ei söö, siis on mõttekam see maha niita ja ära koristada, et järgmisel aastal seda ala kariloomadega karjatada".
Sõna ehk ette pole koma vaja: "Niitmist kasutatakse peamiselt rannaniitude taastamiseks ehk pilliroo leviku piiramiseks".
Õige on peatus- ja toitumiskohad, sest peatuskohad on samuti liitsõna.
Kui olete viidanud veebilehekülge, pange juurde ka lehekülje pealkiri ja kuupäev, millal leheküljelt informatsiooni võtsite. Nt "Vaadatud 13.10.2014".
Väga tore, et igas vajalikus kohas on viitenumber olemas.
--ElvaOlle (arutelu) 13. oktoober 2014, kell 21:04 (EEST)

"seda ala on nimtatud rannakarjamaaks" - trükiviga.
"Saliinne vöönd on merevee mõjupiirkonnas sagedasti või vähemalt lainetuse ja kõrgvee ajal; suprasaliinsele vööndile mere mõju tavaliselt enam ei ulatu" - semikooloni asemel sobib siin koma ka.
"Peale selle uhutakse niisugune paljakssöödud ja trambitud rannaniit tormilainete poolt minema, esineb erosiooni" - natukene parem: "Peale selle uhuvad tormilained niisuguse paljakssöödud ja trambitud rannaniidu minema ja esineb erosiooni".
"Nõgudesse jäänud vesi mne aja pärast aurub ning soolad kontsentreeruvad" - trükiviga.
"riimveelisi lompr" - trükiviga.
"Suurliblikatest elab rannaniidul nii palju tavalisi kui ka vähemarvukaid ja lokaalseid liike" - parem oleks: "elab rannaniidul palju tavalisi aga ka vähemarvukaid..."
"Part eelistab aga mitmekesisema struktuuriga maastiku, mis tähendab, et on madalaks söödud rannaniidul ka kõrgeid rohumättaid" - selgem oleks: "Part eelistab aga mitmekesisema struktuuriga maastiku, mis näitab, et madalaks söödud rannaniidul on ka kõrgeid rohumättaid".
Viimases loetelus kasutage semikooloni asemel tavalist koma.
--ElvaOlle (arutelu) 28. oktoober 2014, kell 00:22 (EET)
----
Allikatest kopeeritud tekst tuleb välja võtta. --Epp 28. oktoober 2014, kell 04:02 (EET)